cyanic-selkie/wikianc huggingface dataset:
ವಿಜಯ್ ಅಮೃತ್‌ರಾಜ್
ಅಮೃತ್‌ರಾಜ್ ರವರು ಭಾರತದ ಚೆನ್ನೈ ನಲ್ಲಿ ಮ್ಯಾಗಿ ಧೈರ್ಯಂ ಮತ್ತು ರಾಬರ್ಟ್ ಅಮೃತ್‌ರಾಜ್ ರವರ ಪುತ್ರರಾಗಿ ಜನಿಸಿದರು. ಇವರು ಮತ್ತು ಸಹೋದರರಾದ, ಆನಂದ್ ಅಮೃತ್‌ರಾಜ್ ಮತ್ತು ಅಶೋಕ್ ಅಮೃತ್‌ರಾಜ್ ರವರು, ಅಂತರರಾಷ್ಟ್ರೀಯ ಟೆನಿಸ್ ಟೂರ್‌‌ ಸಾಧನೆಯ ಉತ್ತುಂಗ ಶಿಖರದಲ್ಲಿ ಉತ್ತಮ ಸಾಧನೆ ಮಾಡಿದ ಮೊದಲ ಭಾರತೀಯರಾಗಿದ್ದಾರೆ. ಇವರು ಶಾಲಾಶಿಕ್ಷಣವನ್ನು ಚೆನ್ನೈನ ಎಗ್ಮೋರ್ ನಲ್ಲಿರುವ ಡಾನ್ ಬೋಸ್ಕೊ ಶಾಲೆಯಲ್ಲಿ ಮುಗಿಸಿದರು. ಅನಂತರ ಚೆನ್ನೈನ ಲೊಯಲಾ ಕಾಲೇಜಿನಿಂದ ಪದವೀಧರರಾದರು. ಈ ಸಹೋದರರು (ವಿಜಯ್ ಮತ್ತು ಆನಂದ್) ವಿಂಬಲ್ಡನ್ ಪುರುಷರ ಡಬಲ್ಸ್ ನಲ್ಲಿ ೧೯೭೬ ರಲ್ಲಿನ ಸೆಮಿಫೈನಲಿಸ್ಟ್(ಉಪಾಂತ ಸ್ಪರ್ಧಿಗಳು)ಗಳಾಗಿದ್ದರು. ಇವರಿಗೆ ೧೯೮೩ ರಲ್ಲಿ ಪದ್ಮ ಶ್ರೀ ಪ್ರಶಸ್ತಿ ನೀಡಿ ಗೌರವಿಸಲಾಯಿತು.
ವೃತ್ತಿಜೀವನ
ಆಗ ೧೯೭೦ ರಲ್ಲಿ ಇವರ ಮೊದಲನೆಯ ಗ್ರ್ಯಾಂಡ್ ಪ್ರೀಯನ್ನು ಆಡಿದ ನಂತರ, ಅಮೃತ್‌ರಾಜ್ ಅವರ ಮೊದಲನೆಯ ಪ್ರಮುಖ ಯಶಸ್ಸನ್ನು ೧೯೭೩ರ ಸಿಂಗಲ್ಸ್ ನಲ್ಲಿ ಕಾಣಬಹುದು. ಈ ಯಶಸ್ಸನ್ನು ಎರಡು ಗ್ರ್ಯಾಂಡ್ ಸ್ಲಾಮ್ ಪಂದ್ಯಾವಳಿಯಲ್ಲಿ ಕ್ವಾರ್ಟರ್-ಫೈನಲ್ ಹಂತ ತಲುಪುವ ಮೂಲಕ ಸಾಧಿಸಿದರು. ವಿಂಬಲ್ಡನ್ ನಲ್ಲಿ ಅವರು ಸಾಂದರ್ಭಿಕ ಚ್ಯಾಂಪಿಯನ್ ಜಾನ್ ಕೊಡೇಸ್ ವಿರುದ್ಧ ಐದನೇ ಸೆಟ್ ನಲ್ಲಿ ೭–೫ ಸೆಟ್ ಗಳಿಂದ ಸೋಲನ್ನನುಭವಿಸಿದರು. ಅಲ್ಲದೇ ಅನಂತರ ಆ ಬೇಸಿಗೆಯಲ್ಲಿ ನಡೆದ US ಓಪನ್ ನಲ್ಲಿ, ಎರಡು ಸುತ್ತುಗಳ ಮೊದಲು ರಾಡ್ ಲ್ಯಾವರ್ ರವರನ್ನು ಸೋಲಿಸಿದ ನಂತರ ಕೆನ್ ರೋಸ್ ವಾಲ್ ರವರಿಂದ ಸೋತರು.
ಅಮೃತ್‌ರಾಜ್ ೧೯೭೪ರಲ್ಲಿ ಫಾರೆಸ್ಟ್ ಹಿಲ್ಸ್ ನಲ್ಲಿ, ಎರಡನೆಯ ಸುತ್ತಿನಲ್ಲಿ ಯುವ ಆಟಗಾರ ಬೀಜಾನ್ ಬೊರ್ಗ್ ರವರನ್ನು ಸೋಲಿಸಿದ ನಂತರ, ಮತ್ತೊಮ್ಮೆ ರೋಸ್ ವಾಲ್ ರವರ ವಿರುದ್ಧ ಕೊನೆಯ ಎಂಟರಲ್ಲಿ ಹೊರನಡೆಯುವ ಮೂಲಕ ಮತ್ತೊಮ್ಮೆ ಅವರ ಕೈಚಳಕ ತೋರಿಸಿದರು. ಅನಂತರದ ವರ್ಷಗಳಲ್ಲಿ ಅವರು ಅನೇಕ ಗ್ರಾನ್ ಪ್ರೀ ಪಂದ್ಯಗಳ ಮುಂದಿನ ಹಂತವನ್ನು ಕೂಡಾ ತಲುಪಿದರು. ಗ್ರ್ಯಾಂಡ್ ಸ್ಲಾಮ್ ಪಂದ್ಯಾವಳಿಗಳಲ್ಲಿ ಯಶಸ್ಸು ಗಳಿಸಲು ವಿಫಲರಾದರು. ೧೯೮೧ ರಲ್ಲಿ ಅಮೃತ್‌ರಾಜ್ ರವರು ಜಿಮ್ಮಿ ಕಾನಾರ್ಸ್ ರವರನ್ನು ಐದು ಸೆಟ್ ಗಳಿಂದ ಸೋಲಿಸಿ ಮತ್ತೊಮ್ಮೆ ಕ್ವಾರ್ಟರ್ ಫೈನಲ್ಸ್ ಅನ್ನು ತಲುಪುವವರೆಗೂ ಗ್ರ್ಯಾಂಡ್ ಸ್ಲಾಮ್ ಪಂದ್ಯಾವಳಿಗಳಲ್ಲಿ ಯಶಸ್ಸನ್ನು ಕಂಡಿರಲಿಲ್ಲ. ಈ ಪಂದ್ಯವು ಅಮೃತ್‌ರಾಜ್ ರ ಟೆನಿಸ್ ಶೈಲಿಯನ್ನು ತೋರಿಸುತ್ತದೆ. ಇವರು ಚೆಂಡನ್ನು ಹೊಡೆಯುವುದು, ಎದುರಾಳಿಯ ಮೇಲೆ ಎರಗುವುದು ಹಾಗು ಸರ್ವ್ ಮತ್ತು ವಾಲಿ(ಚೆಂಡು ನೆಲ ಮುಟ್ಟುವ ಮೊದಲೇ ಅದನ್ನು ಹಿಂದಿರುಗಿಸುವುದು)ಯನ್ನು ಇಷ್ಟ ಪಡುವಂತಹ ಟೆನಿಸ್ ಕೋರ್ಟ್ ನ ಸಹಜ ಆಟಗಾರರಾಗಿದ್ದಾರೆ. ಇವರು ಪ್ರಪಂಚದ ಅತ್ಯಂತ ಉತ್ತಮ ಆಟಗಾರರೊಂದಿಗೆ ಪ್ರತಿಸ್ಪರ್ಧಿಸಿದ್ದಾರೆ, ಆದರೆ ಸಾಮರ್ಥ್ಯದ ಕೊರತೆಯಿಂದಾಗಿ ದೀರ್ಘಕಾಲದ ಪಂದ್ಯಗಳಲ್ಲಿ ಹೆಚ್ಚಾಗಿ ಸೋತಿದ್ದಾರೆ. ಕಾನರ್ಸ್ ನ ವಿರುದ್ಧ ಎರಡು ಸೆಟ್ ಗಳಲ್ಲಿ ಮುಂದಿದ್ದರು, ಆದರೆ ಕೊನೆಯ ಎರಡು ಸೆಟ್ ಗಳಲ್ಲಿ ೨–೬, ೫–೭, ೬–೪, ೬–೩, ೬–೨ ಸೆಟ್ ಗಳಿಂದ ಖಚಿತ ಸೋಲಿಗೆ ಬಲಿಯಾದರು. ಇದೇ ರೀತಿಯ ವಿಂಬಲ್ಡನ್ ಫಲಿತಾಂಶವನ್ನು ೧೯೭೯ ರಲ್ಲಿ ೨ ನೇಯ ಸುತ್ತಿನಲ್ಲಿ ನೋಡಬಹುದು. ಈ ಪಂದ್ಯದಲ್ಲಿ ಅವರು ಬೊರ್ಗ್ ರನ್ನು ಸೋಲಿಸಲು ಸೆಟ್ ನೆಡೆ ದೃಷ್ಟಿ ನೆಟ್ಟಾಗ ಎರಡನೆಯ ಸೆಟ್ ನ ವರೆಗೂ ಒಂದರಿಂದ ಮತ್ತು ನಾಲ್ಕನೆಯ ಸೆಟ್ ನಲ್ಲಿ ೪–೧ ಕೇವಲ ೨–೬, ೬–೪, ೪–೬, ೭–೬, ೬–೨ ಸೆಟ್ ಗಳಿಂದ ಸೋತರು.
ಡೇವಿಸ್ ಕಪ್
ಅಮೃತ್‌ರಾಜ್ ರವರು ೧೯೭೦ರ ಮತ್ತು ೧೯೮೦ರ ಪೂರ್ವಾರ್ಧಲ್ಲಿ ಭಾರತದ ಡೇವಿಸ್ ಕಪ್ ನ ನಾಯಕರಾಗಿದ್ದು, ೧೯೭೪ ಮತ್ತು ೧೯೮೭ ರಲ್ಲಿ ಭಾರತವು ಫೈನಲ್ ಅನ್ನು ತಲುಪಲು ಸಹಾಯಮಾಡಿದರು. ಇಲ್ಲಿ ಅವರು ಚ್ಯಾಂಪಿಯನ್ ಆಗಿ ಸಂಭ್ರಮಿಸಿದರು. ಅಷ್ಟೇ ಅಲ್ಲದೇ ಮೊದಲಿನ ಶ್ರೇಣಿಯಲ್ಲಿರುವ ಆಟಗಾರರ ವಿರುದ್ಧ ಸ್ಮರಣೀಯ ವಿಜಯ ಸಾಧಿಸಿದರು. ಆಗ ೧೯೮೭ ರಲ್ಲಿನ ಫೈನಲ್ ಪಂದ್ಯಕ್ಕೆ ಭಾರತವನ್ನು ಕೊಂಡೊಯ್ಯುವಲ್ಲಿ ಅರ್ಜೆಂಟೀನಾದ ಮಾರ್ಟೀನ್ ಜ್ಯೇಟ್ ರವರ ವಿರುದ್ಧ ಆಡಿದ ಮಾಡು ಅಥವಾ ಮಡಿ ಎಂಬಂತಹ ಸ್ಪರ್ಧೆಯ ಸಂದರ್ಭದಲ್ಲಿ ಐದು ಸೆಟ್ ಗಳ ನಿರ್ಣಾಯಕ ಪಂದ್ಯ ಸ್ವಾರಸ್ಯಕರವಾಗಿತ್ತು.
ಅಮೃತ್‌ರಾಜ್ ರವರು ಈಗಲೂ ಕೆಲವೊಮ್ಮೆ ಸಾಂದರ್ಭಿಕವಾಗಿ ಆಡುತ್ತಾರೆ. ಅಲ್ಲದೇ ೨೦೦೮ ರ ವಿಂಬಲ್ಡನ್ ನ Sr. ಇನ್ ವಿಟೇಷನ್ ಜೆಂಟಲ್ ಮೆನ್ಸ್ ಡಬಲ್ಸ್ ನಲ್ಲಿ, ಜಿನ್ ಮೇಯರ್ ರವರ ಜೊತೆಗೂಡಿ ಫೈನಲ್ ಪ್ರವೇಶಿಸಿದ್ದರು. ಇವರು ೧ ನೇ ಕ್ರಮಾಂಕದ ಆಟಗಾರರೆನಿಸಿದರು.
ನಟನಾ ವೃತ್ತಿ ಬದುಕು
ವಿಜಯ್,ಅಲ್ಪಕಾಲೀನ ನಟನಾ ವೃತ್ತಿಜೀವನವನ್ನು ಕೂಡ ಹೊಂದಿದ್ದಾರೆ. ಇವರು ೧೯೮೩ ರ ಜೇಮ್ಸ್ ಬಾಂಡ್ ಸಿನಿಮಾ ಆಕ್ಟೊಪುಸಿಯಲ್ಲಿ ನಾಯಕನ ಜೊತೆಗಾರ,ವಿಜಯ ಆಗಿ ಅತ್ಯಂತ ಗಮನಾರ್ಹವಾಗಿ ಕಾಣಿಸಿಕೊಂಡಿದ್ದಾರೆ.(ರೊಜರ್ ಮೋರ್ ಪ್ರಮುಖವಾಗಿ ನಟಿಸಿದ್ದಾರೆ). ಈ ಚಲನಚಿತ್ರದಲ್ಲಿ ಬಾಂಡ್ ರವರು ಭಾರತಕ್ಕೆ ತಮ್ಮ ಗುರಿ ಸಾಧನೆಗೆ ಬಂದ ಸಂದರ್ಭದಲ್ಲಿನ ಅವರ ಸ್ನೇಹಿತನ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.
ಇವರು Star Trek IV: The Voyage Home ನಲ್ಲಿಯೂ ಕೂಡ ಆಕಾಶನೌಕೆಯ ನಾಯಕನ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.
ಇವರು NBC TV ಸರಣಿಗಳ ದಿ ಲಾಸ್ಟ್ ಪ್ರೀಸಿಂಕ್ಟ್ ನಲ್ಲಿ ಮತ್ತು ಯಾಕೊವ್ ಸ್ಮಿರಾನ್ಫ್ ರವರ ವಾಟ್ ಎ ಕಂಟ್ರಿ  ಎಂಬ ಸಂದರ್ಭದಲ್ಲಿ ಹಾಸ್ಯ ಪ್ರದರ್ಶನದಲ್ಲಿ ಸತತ ಕಾಣಿಸಿಕೊಳ್ಳುವ ಪಾತ್ರ ಮಾಡಿದ್ದರು. ಅಷ್ಟೇ ಅಲ್ಲದೇ ಹಾರ್ಟ್ ಟು ಹಾರ್ಟ್  ನಂತಹ ದೂರದರ್ಶನದ ಅನೇಕ ಪ್ರದರ್ಶನಗಳಲ್ಲಿ ಅತಿಥಿ ನಟರಾಗಿರುತ್ತಿದ್ದರು. ಅವರು ಕ್ರೀಡಾ ನಿರೂಪಕರಾದ ಕಾರಣ, ಭುವನ ಸುಂದರಿ ಸ್ಪರ್ಧೆಯಲ್ಲಿ ತೀರ್ಪುಗಾರರಾಗಿದ್ದರು. ಅಲ್ಲದೇ ಬಹುಮಾಧ್ಯಮ ವಹಿವಾಟನ್ನು ಯಶಸ್ವಿಯಾಗಿ ಬೆಳೆಸಿದರು.
ದತ್ತಿ ನಿಧಿಸಂಸ್ಥೆ (ಫೌಂಡೇಷನ್)
೨೦೦೬ರಲ್ಲಿ, "ಅಮೇರಿಕ ಸಂಯುಕ್ತ ಸಂಸ್ಥಾನದ ಶಾಂತಿ ಧೂತ" ರಾಗಿ ತಮ್ಮ ನಿಗದಿತ ಕಾರ್ಯವನ್ನು ಮುಗಿಸಿದ ನಂತರ, ವಿಜಯ್ ಅಮೃತ್‌ರಾಜ್ ರವರು  "ದಿ ವಿಜಯ್ ಅಮೃತ್‌ರಾಜ್ ಫೌಂಡೇಷನ್(ದತ್ತಿ ನಿಧಿಸಂಸ್ಥೆ)" ಸ್ಥಾಪಿಸಿದರು. ಈ ಸಂಸ್ಥೆಯು ಭಾರತದಲ್ಲಿರುವ, ದುರಂತಕ್ಕೆ ಒಳಗಾದ ಮತ್ತು ಕಾಯಿಲೆಯನ್ನು ಎದುರಿಸಲಾಗದ ಹಾಗು ಕಾಯಿಲೆಗೆ ತುತ್ತಾಗುವ ಅಮಾಯಕ ಜನರಿಗೆ ಸಹಾಯ ಮಾಡುವುದು, ಅವರ ರೋಗ ಗುಣಪಡಿಸುವುದು, ಅವರಲ್ಲಿ ಭರವಸೆ ಮೂಡಿಸುವ ಗುರಿ ಹೊಂದಿದೆ. ಈ ಸಂಸ್ಥೆಯಲ್ಲಿ "ನೀಡುವುದರಲ್ಲಿ ನಾವು ಪಡೆಯುತ್ತೇವೆ" ಎಂಬ ದೃಢ ನಂಬಿಕೆಯೊಂದಿಗೆ ಮುನ್ನಡೆಸುವ ಮೂಲಕ, ಇದು ಮಾನವಿಯತೆಯ ಸಹಾಯದ ಹಸ್ತಗಳ ನಿಜವಾದ ಅಗತ್ಯವಿರುವವರ ಸೇವೆಗೆಂದು ಪಣತೊಟ್ಟಿದೆ. ಆಗ ೨೦೦೬ರಲ್ಲಿ ಪಡೆದ ಮೊದಲ ಅಸಾಮಾನ್ಯವಾದ ಯಶಸ್ಸಿನ ನಂತರ, ತಕ್ಷಣವೇ ಸಂಸ್ಥೆಯು ಭಾರತದ ಅನೇಕ ದತ್ತಿ ಸಂಸ್ಥೆಗಳಿಂದ ಧನ ಸಂಗ್ರಹಿಸಿ ನೆರವಿಗೆ ಮುಂದಾಯಿತು. ಮುಂದಿನ ದಶಕಗಳಲ್ಲಿ ಸಂಸ್ಥೆಯು ಭಾರತೀಯ ಒಕ್ಕೂಟದ ಎಲ್ಲಾ ರಾಜ್ಯಗಳಲ್ಲೂ ತನ್ನ ಶಾಖೆಯನ್ನು ತೆರೆಯುವ ಹಾಗು ಈ ರಾಜ್ಯಗಳ ದುರಾದೃಷ್ಟ ಪ್ರಜೆಗಳ ಜೀವನದಲ್ಲಿ ಸಕಾರಾತ್ಮಕ ಬದಲಾವಣೆ ತರುವ ಗುರಿ ಹೊಂದಿದೆ. ಇಂದು, ಹಲವು ಗಣ್ಯ ನಾಯಕರು, ರಾಜಕಾರಣಿಗಳು, ವ್ಯಾಪಾರದ ಮುಖ್ಯಸ್ಥರು,ಮತ್ತು ಮಾನವ ಪ್ರೇಮಿಗಳನ್ನೊಳಗೊಂಡಂತೆ ಅನೇಕ ಗಮನಾರ್ಹ ವ್ಯಕ್ತಿಗಳು ಈ ಸಂಸ್ಥೆಯೊಂದಿಗೆ ಸಂಬಂಧ ಬೆಳೆಸಿದ್ದಾರೆ; ಅವರಲ್ಲಿ ಅಮೇರಿಕ ಸಂಯುಕ್ತ ಸಂಸ್ಥಾನದ ಮಾಜಿ ಅಧ್ಯಕ್ಷ ಜಾರ್ಜ್ H. W. ಬುಷ್ ರವರು, ದಿ CORBISCO ಗ್ರೂಪ್ ನ ಅಧ್ಯಕ್ಷರು ಮತ್ತು CEO ಆಗಿರುವ ರೆಡ್ಡಿ S.ಜೇ ರೆಡ್ಡಿಯವರು, ಸಂಯುಕ್ತ ರಾಷ್ಟ್ರ ಸಂಸ್ಥೆಯ ಮಾಜಿ ಅಂಡರ್ ಸೆಕ್ರೆಟರಿ ಜನರಲ್ ಆಗಿದ್ದ ಶಶಿ ಥರೂರ್ ಮತ್ತು ಬ್ಲೇರ್ ರವರ ಆಡಳಿತದ ಸಂದರ್ಭದಲ್ಲಿ ಗ್ರೇಟ್ ಬ್ರಿಟನ್ ನ ರಕ್ಷಣಾ ಪಡೆಯ ಮುಖ್ಯಸ್ಥರಾಗಿದ್ದ  ಜನರಲ್ ದಿ ಲಾರ್ಡ್ ಗುಥ್ರೆ ಆಫ್ ಕ್ರಾಯ್ಗಿಬ್ಯಾಂಕ್ ಪ್ರಮುಖರಾಗಿದ್ದಾರೆ. ಈ ಸಂಸ್ಥೆಯು ಪ್ರತಿವರ್ಷ ಅತ್ಯಂತ ಯಶಸ್ವಿ ಗಾಲ್ಫ ಪಂದ್ಯಾವಳಿ ನಡೆಸುತ್ತದೆ. ಇದರ ಜೊತೆಯಲ್ಲಿ ಕ್ಯಾಲಿಫೊರ್ನಿಯಾದ ಬೆವರ್ಲಿಹಿಲ್ಸ್ ನಲ್ಲಿ ಕ್ರೀಡಾ ಸಮಾರಂಭದ ಔತಣಕೂಟವನ್ನೂ ಏರ್ಪಡಿಸುತ್ತದೆ.
ವೈಯಕ್ತಿಕ ಜೀವನ
ಅಮೃತ್‌ರಾಜ್,ಶೀಲಂಕನ್ ತಮಿಳರಾದ ಅವರ ಪತ್ನಿ ಶ್ಯಾಮಲಾ ಹಾಗು ಪುತ್ರರಾದ ಪ್ರಕಾಶ್ ಅಮೃತ್‌ರಾಜ್ ಮತ್ತು ವಿಕ್ರಂ ರವರೊಂದಿಗೆ ಕ್ಯಾಲಿಫೋರ್ನಿಯಾದಲ್ಲಿ ವಾಸವಾಗಿದ್ದಾರೆ. ಇವರು ಕ್ರೈಸ್ತ ಧರ್ಮೀಯರಾಗಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:1953ರಲ್ಲಿ ಜನಿಸಿದವರು ವರ್ಗ:ಬದುಕಿರುವ ವ್ಯಕ್ತಿಗಳು ವರ್ಗ:ಇಂಡಿಯನ್ ಇಮೈಗ್ರೆಂಟ್ಸ್ ಟು ದಿ ಯುನೈಟೆಡ್ ಸ್ಟೇಟ್ಸ್(ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿನ ಭಾರತೀಯ ವಲಸೆಗಾರರು) ವರ್ಗ:ಭಾರತೀಯ ಚಲನಚಿತ್ರ ನಟರು ವರ್ಗ:ಭಾರತೀಯ ರೋಮನ್‌ ಕ್ಯಾಥೊಲಿಕ್ಕರು ವರ್ಗ:ಭಾರತೀಯ ಟೆನಿಸ್ ಆಟಗಾರರು ವರ್ಗ:ಭಾರತದ ಒಲಿಂಪಿಕ್ ಟೆನಿಸ್ ಆಟಗಾರರು ವರ್ಗ:ಕ್ರೀಡಾ ನಿರೂಪಕರು ವರ್ಗ:ತಮಿಳು ಕ್ರೀಡಾಗಳು ವರ್ಗ:1988 ರ ಬೇಸಿಗೆಯ ಒಲಿಂಪಿಕ್ಸ್ ನಲ್ಲಿ ಟೆನ್ನಿಸ್ ಆಟಗಾರರು ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ಅರ್ಜುನ್ ಪ್ರಶಸ್ತಿ ಸ್ವೀಕರಿಸಿದವರು ವರ್ಗ:ಟೆನ್ನಿಸ್ ಕ್ರೀಡಾಪಟುಗಳು
ಬೆತ್ತಲೆ ಸೇವೆ
ವರ್ಗ:ವರ್ಷ-೧೯೮೨ ಕನ್ನಡಚಿತ್ರಗಳು ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು
ರಾಜ ಮಹಾರಾಜ
ವರ್ಗ:ವರ್ಷ-೧೯೮೨ ಕನ್ನಡಚಿತ್ರಗಳು
ಸೇಂಟ್ ಕಿಟ್ಸ್ ಮತ್ತು ನೆವಿಸ್
ಸೇಂಟ್ ಕಿಟ್ಸ್ ಮತ್ತು ನೆವಿಸ್ ಒಕ್ಕೂಟ (ಅಥವಾ ಸೇಂಟ್ ಕ್ರಿಸ್ಟೊಫರ್ ಮತ್ತು ನೆವಿಸ್ ಒಕ್ಕೂಟ ), ಕೆರಿಬ್ಬಿಯನ್ ಪ್ರದೇಶದ ಲೀವರ್ಡ್ ದ್ವೀಪಗಳಲ್ಲಿ ಇರುವ ಎರಡು ದ್ವೀಪಗಳ ದೇಶ. ಉತ್ತರ ಅಮೇರಿಕ ಖಂಡದ ಅತ್ಯಂತ ಚಿಕ್ಕ ಮತ್ತು ಅತ್ಯಂತ ಕಡಿಮೆ ಜನಸಂಖ್ಯೆ ಹೊಂದಿರುವ ದೇಶ ಇದು.
ನಮ್ಮೂರ ಬಸ್ವಿ
ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು
ರಾಜ್ಯವರ್ಧನ್ ಸಿಂಗ್ ರಾಥೋಡ್
ಕರ್ನಲ್ ರಾಜ್ಯವರ್ಧನ್ ಸಿಂಗ್ ರಾಥೋಡ್  (1970 ರ ಜನವರಿ 29 ರಂದು ರಾಜಸ್ಥಾನದ ಜೈಸಲ್ಮಾರ್  ನಲ್ಲಿ ಜನಿಸಿದರು.) ಅವರು ಅಥೆನ್ಸ್ ನಲ್ಲಿ ನಡೆದ 2004 ರ ಬೇಸಿಗೆಯ ಒಲಿಂಪಿಕ್ಸ್ ನಲ್ಲಿ, ಪುರುಷರ ಡಬಲ್ ಟ್ರ್ಯಾಪ್ ನಲ್ಲಿ ಬೆಳ್ಳಿಯ ಪದಕ ಗೆದ್ದ ಭಾರತದ ಶೂಟರ್(ಗುರಿಕಾರ) ಆಗಿದ್ದಾರೆ. ಇವರು ವೈಯಕ್ತಿಯ ಪಂದ್ಯದಲ್ಲಿ ನಾರ್ಮನ್ ಪ್ರಿಚರ್ಡ್ರವರ ನಂತರ ಬೆಳ್ಳಿಯ ಪದಕ ಗಳಿಸಿದ ಮೊದಲನೆಯ ಭಾರತೀಯರಾಗಿದ್ದಾರೆ. ನಾರ್ಮನ್ ರವರು 1900 ರ ಪ್ಯಾರಿಸ್ ಒಲಿಂಪಿಕ್ಸ್ನಲ್ಲಿ ಎರಡು ಬೆಳ್ಳಿಯ ಪದಕಗಳನ್ನು ಗೆದ್ದುಕೊಂಡಿದ್ದರು.
ವೃತ್ತಿಜೀವನ
2004 ರ ಅಥೆನ್ಸ್ ಒಲಿಂಪಿಕ್ಸ್ ನಲ್ಲಿ ರಾಥೋಡ್ ರವರು ಚಿನ್ನದ ಪದಕ ವಿಜೇತರಾದ ಅಹ್ಮದ್ ಅಲ್ ಮಕ್ಟುಮ್ ರವರ 144 ಪಾಯಿಂಟ್ ಗಳ ಎದುರು 135 ಪಾಯಿಂಟ್(ಅಂಕ) ಗಳೊಂದಿಗೆ ಅರ್ಹತೆಯ ಸುತ್ತಿನಲ್ಲಿ ಐದನೇಯದನ್ನು ಪೂರ್ಣಗೊಳಿಸಿದರು. ಹ್ಯಾಕನ್ ಡಾಲ್ಬಿ (138) ಮತ್ತು ವ್ಯಾಂಗ್ ಜೆಂಗ್ (137) ರವರಿಗೆ ಎರಡನೆಯ ಮತ್ತು ಮೂರನೆಯ ಸ್ಥಾನ ಲಭಿಸಿತು. ಈ ಸಂದರ್ಭದಲ್ಲಿ ವ್ಯಾಲ್ಡ್ಮರ್ ಸ್ಕ್ಯಾನ್ಜ್ ರವರು ಗಳಿಸಿದ್ದ 135 ಪಾಯಿಂಟ್ ಗಳು ರಾಥೋಡ್ ರವರ ಪಾಯಿಂಟ್, ಅಂಕಗಳಿಗೆ ಸಮನಾಗಿದ್ದವು. ರಾಥೋಡ್ ರವರು ಪ್ರತಿ ಸುತ್ತಿನಲ್ಲಿ 46, 43 ಮತ್ತು 46 ಅಂಕ ಗಳಿಸಿದ್ದರು.
ಫೈನಲ್ಸ್ ನಲ್ಲಿ ಅಲ್ ಮಾಕ್ಟುಮ್ ರವರ 45 ಪಾಯಿಂಟ್ ಗಳ ಹಿಂದೆಯೇ ರಾಥೋಡ್ ರವರು 44 ನ್ನು ಗಳಿಸುವ ಮೂಲಕ ಎರಡನೆಯ ಅತ್ಯುತ್ತಮ ಆಟಗಾರರಾದರು. ಅವರ ಡಬಲ್ ಟ್ರ್ಯಾಪ್ ಶೂಟಿಂಗ್ ಕ್ರೀಡೆಯಲ್ಲಿನ ಅತ್ಯಂತ ಹೆಚ್ಚು ಪೈಫೋಟಿಯುತ ಸ್ಪರ್ಧೆಗಳಲ್ಲಿ 25 ಅಂತರರಾಷ್ಟ್ರೀಯ ಪದಕಗಳನ್ನು ಗೆದ್ದುಕೊಂಡಿದ್ದಾರೆ.
ರಾಥೋಡ್ ರವರು 2008 ರ ಬೀಜಿಂಗ್ ಒಲಿಂಪಿಕ್ಸ್ ನಲ್ಲಿ ನಡೆದ ಪುರುಷರ ಡಬಲ್ ಟ್ರ್ಯಾಪ್ ನಲ್ಲಿ ಫೈನಲ್ ಅನ್ನು ಪ್ರವೇಶಿಸಲು ವಿಫಲರಾದರು. ಅರ್ಹತಾ ಸುತ್ತಿನಲ್ಲಿ 15 ನೇ ಸ್ಥಾನ ಗಳಿಸಿದ್ದರು.
ಈಗ ಅವರು ಭಾರತದ ರಕ್ಷಣಾ ಪಡೆಯಲ್ಲಿ ಕರ್ನಲ್ ಆಗಿದ್ದಾರೆ. ಇವರು ಪುಣೆಯ ಖಡಕ್ವಾಸ್ಲಾದಲ್ಲಿರುವ ನ್ಯಾಷನಲ್ ಡಿಫೆನ್ಸ್ ಅಕಾಡಮಿ (N.D.A) ಯ ಹಳೆಯ ವಿದ್ಯಾರ್ಥಿಯಾಗಿದ್ದಾರೆ.
ಇವನ್ನೂ ಗಮನಿಸಿ
ಬ್ರಿಗೇಡಿಯರ್ ದರ್ಜೆಗಿಂತ ಕೆಳಗಿನ ದರ್ಜೆಯಲ್ಲಿದ್ದು AVSM ಪ್ರಶಸ್ತಿಯನ್ನು ಪಡೆದವರಲ್ಲಿ ರಾಥೋಡ್ ರವರು ಮೊದಲಿಗರಾಗಿದ್ದಾರೆ ಎಂಬುದು ಸುಳ್ಳಾಗಿದೆ. ಸುಬೇದಾರ್ ದರ್ಜೆಯ JCO ಪರ್ವತಾರೋಹಣದಲ್ಲಿ ಅತ್ಯುತ್ತಮ ಸಾಧನೆ ಗೈದಿರುವುದಕ್ಕಾಗಿ ಅವರಿಗೆ AVSM ಪ್ರಶಸ್ತಿ ಪ್ರಧಾನಮಾಡಲಾದ ಉದಾಹರಣೆಯಿದೆ.
ಉಲ್ಲೇಖಗಳು
ವರ್ಗ:1970ರಲ್ಲಿ ಜನಿಸಿದರು ವರ್ಗ:ಬದುಕಿರುವ ವ್ಯಕ್ತಿಗಳು ವರ್ಗ:ಭಾರತೀಯ ಕ್ರೀಡಾ ಶೂಟರ್ ಗಳು ವರ್ಗ:ಭಾರತದ ಒಲಿಂಪಿಕ್ ಶೂಟರ್ ಗಳು ವರ್ಗ:ಭಾರತಕ್ಕೆ ಒಲಿಂಪಿಕ್ ಬೆಳ್ಳಿ ಪದಕವನ್ನು ಗೆದ್ದುಕೊಟ್ಟವರು. ವರ್ಗ:ಭಾರತಕ್ಕೆ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕವನ್ನು ಗಳಿಸಿಕೊಟ್ಟವರು ವರ್ಗ:2006 ರ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ ಭಾಗವಹಿಸಿದ ಶೂಟರ್ ಗಳು ವರ್ಗ:2004ರ ಬೇಸಿಗೆಯ ಒಲಿಂಪಿಕ್ಸ್ ನಲ್ಲಿ ಭಾಗವಹಿಸಿದ ಶೂಟರ್ ಗಳು ವರ್ಗ:2008 ರ ಬೇಸಿಗೆಯ ಒಲಿಂಪಿಕ್ಸ್ ನಲ್ಲಿ ಭಾಗವಹಿಸಿದ ಶೂಟರ್ ಗಳು ವರ್ಗ:ರಾಜೀವ್ ಗಾಂಧಿ ಖೇಲ್ ರತ್ನ ಸ್ವೀಕೃತರು ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ರಾಜಸ್ಥಾನದ ಕ್ರೀಡಾಪಟುಗಳು ವರ್ಗ:ರಾಥೋಡ್ ವರ್ಗ:ಭಾರತೀಯ ಸೈನಿಕ ಪಡೆಯ ಅಧಿಕಾರಿಗಳು ವರ್ಗ:ಟ್ರ್ಯಾಪ್ ಮತ್ತು ಡಬಲ್ ಟ್ರ್ಯಾಪ್ ಶೂಟರ್ ಗಳು ವರ್ಗ:ಅರ್ಜುನ್ ಪ್ರಶಸ್ತಿ ಪಡೆದವರು ವರ್ಗ:ಜೈಸಲ್ಮಾರ್ ಜಿಲ್ಲೆಯ ಜನರು ವರ್ಗ:ಕ್ರೀಡಾಪಟುಗಳು
ತಿರುಗುಬಾಣ
"
ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು
ಎತ್ತರ-ತೂಕ-ಆರೋಗ್ಯ
ಒಬೇಸಿಟಿ ಅಥವಾ ಅಧಿಕ ಕೊಬ್ಬಿನ ಖಾಹಿಲೆ ಯಾ ಕೊಬ್ಬಿನ ತೊಂದರೆ
thumb|right|ಒಬ್ಯಾಸಿಟಿ ಆದಾಗ ಒಂದು ವ್ಯಕ್ತಿಯಲ್ಲಿ ಬೊಜ್ಜು - ಒಬೇಸಿಟಿ (Obesity) ಅಥವಾ ಅಧಿಕ ಕೊಬ್ಬಿನ ಖಾಹಿಲೆ ಯಾ ಕೊಬ್ಬಿನ ತೊಂದರೆ ಕಂಡುಬಂದರೆ ಅದರ ಪ್ರಮಾಣವನ್ನು ಈ ತೂಕ-ಹೋಲಿಕೆ ಪಟ್ಟಿಯಿಂದ ಅರಿಯಬಹುದು.
ನೋಡಿ
[] malinisdelights.blogspot.com 561 × 417 BMI Chart, Height to Weight Chart for Indians
ಆಧಾರ
[] [] ಮಾಲಿನಿ ಚಾರ್ಟ್: ವರ್ಗ:ಚಿಕಿತ್ಸೆಗಳು; -ವರ್ಗ:ಆರೋಗ್ಯ
ಹೊಸಕೋಟೆ ಕೃಷ್ಣಶಾಸ್ತ್ರಿ
ಹೊಸಕೋಟೆ ಕೃಷ್ಣಶಾಸ್ತ್ರಿಗಳು (೧೮೭೦ - ೧೯೨೮) ಇತಿಹಾಸ ತಜ್ಞರಾಗಿ, ಭಾರತೀಯ ಶಾಸನ ಇಲಾಖೆಯ ಮುಖ್ಯಸ್ಥರಾಗಿ ಮತ್ತು ಸಂಶೋಧಕರಾಗಿ ಮಹತ್ವದ ವ್ಯಕ್ತಿಗಳಲ್ಲೊಬ್ಬರೆನಿಸಿದ್ದಾರೆ.
ಶಾಸನತಜ್ಞರಾಗಿ
1908ರಲ್ಲಿ ಕೃಷ್ಣಶಾಸ್ತ್ರಿಗಳು ಶಾಸನ ಇಲಾಖೆಯ ಸಹಾಯಕ ಅಧೀಕ್ಷ’ರಾದರು. 1920ರ ವರ್ಷದಲ್ಲಿ ಕೃಷ್ಣಶಾಸ್ತ್ರಿಗಳು ಭಾರತ ಸರ್ಕಾರದ ಮುಖ್ಯ ಶಾಸನತಜ್ಞರಾಗಿ ನೇಮಕಗೊಂಡರು. ತಮ್ಮ ಸೇವಾ ಕಾಲದಲ್ಲಿ 35 ವರ್ಷಕ್ಕೂ ಹೆಚ್ಚು ಕಾಲ ಕಾರ್ಯನಿಮಿತ್ತ ದೇಶ ವಿದೇಶಗಳಲ್ಲಿ ಸಂಚರಿಸಿದ ಕೃಷ್ಣಶಾಸ್ತ್ರಿಗಳು ಅಪಾರ ಅನುಭವಗಳಿಸಿಕೊಂಡಿದ್ದರು.
ಇತಿಹಾಸದ ಮೇಲೆ ಬೆಳಕು
ಕರ್ನಾಟಕಕ್ಕೆ ಸಂಬಂಧಿಸಿದ ಹಲವು ಶಾಸನಗಳನ್ನು ಕೂಲಂಕಷವಾಗಿ ಸಂಶೋಧಿಸಿದ್ದ ಶಾಸ್ತ್ರಿಗಳು ಹಲವಾರು ನಿಟ್ಟಿನಲ್ಲಿ ಇತಿಹಾಸದ ಮೇಲೆ ಹೊಸ ಬೆಳಕು ಚೆಲ್ಲಿದರು. ಮಹಾರಾಷ್ಟ್ರದಲ್ಲಿನ ಚಾಲುಕ್ಯ, ರಾಷ್ಟ್ರಕೂಟರ ಶಾಸನಗಳು ಮರಾಠಿಯಲ್ಲಿಲ್ಲದೆ, ಕನ್ನಡದಲ್ಲಿವೆ ಎಂಬುದನ್ನು ಅವರು ತೋರಿಸಿಕೊಟ್ಟರು. ದಕ್ಷಿಣಭಾರತದ ಶಾಸನಗಳಿಗೆ ಸಂಬಂಧಿಸಿದಂತೆ ಶಾಸ್ತ್ರಿಗಳು ಸಂಪಾದಿಸಿ ಶಾಸನ ಇಲಾಖೆಯ ಮೂಲಕ ಪ್ರಕಟಿಸಿರುವ ವಾರ್ಷಿಕ ವರದಿಗಳು ಇತಿಹಾಸಕಾರರಿಗೆ ಉತ್ತಮ ಆಕರಗಳಾಗಿವೆ.
ಏಕೀಕೃತ ಕರ್ನಾಟಕಕ್ಕೊಂದು ಸ್ವರೂಪ
ಕರ್ನಾಟಕ ಏಕೀಕರಣದ ವಿಚಾರದಲ್ಲಿ ಅವರು ತಮ್ಮ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷ ಪೀಠದಿಂದ ಚೆಲ್ಲಿದ ಬೆಳಕು ಮಹತ್ವಪೂರ್ಣದ್ದಾಗಿವೆ. “ಮೈಸೂರು ದೇಶವಂತೂ ಈ ಕರ್ನಾಟಕಕ್ಕೆ ಮಧ್ಯ ರಾಷ್ಟ್ರವಾಗಿರುವುದು ಸರಿಯಷ್ಟೇ. ಮದರಾಸು ಅಧಿಪತ್ಯದಲ್ಲಿ ದಕ್ಷಿಣ ಕನ್ನಡ, ಸೇಲಂ, ಕೊಯಮತ್ತೂರು, ಚಿತ್ತೂರು, ಅನಂತಪುರ ಜಿಲ್ಲೆಗಳ ಕೆಲವು ಭಾಗಗಳು, ಬಳ್ಳಾರಿ ಇವೆಲ್ಲ ಪೂರ್ವದಲ್ಲಿ ಕನ್ನಡ ದೇಶವೇ ಎನ್ನಬಹುದು. ಹಾಗೆಯೇ ಮುಂಬಯಿ ಅಧಿಪತ್ಯದಲ್ಲಿ ಧಾರವಾಡ, ಬೆಳಗಾವಿ, ಕಾರವಾರ, ವಿಜಾಪುರ, ರತ್ನಗಿರಿ ಜಿಲ್ಲೆಗಳೂ, ಹೈದರಾಬಾದಿನಲ್ಲಿ ರಾಯಚೂರು, ಸೋಲಾಪುರ, ಉಸ್ಮನಾಬಾದ್ ಜಿಲ್ಲೆಗಳೂ, ಕೊಡಗು ಇವನ್ನೆಲ್ಲಾ ಭಾಷಾವ್ಯಾಪ್ತಿಯಿಂದ ಕರ್ನಾಟಕ ರಾಜ್ಯದಲ್ಲಿಯೇ ಸೇರಿಸಬೇಕು.” ಎಂದು ೧೯೨೪ರ ವರ್ಷದಲ್ಲಿಯೇ ಅವರು ಸ್ಪಷ್ಟವಾಗಿ ನುಡಿದದ್ದು ಮುಂದೆ ರೂಪುಗೊಂಡ ಕರ್ನಾಟಕ ರಾಜ್ಯದ ಬಹುತೇಕ  ಸ್ವರೂಪವನ್ನೇ ನೀಡಿದಂತಿದೆ.
ಪ್ರಶಸ್ತಿ ಗೌರವಗಳು
ಕೃಷ್ಣಶಾಸ್ತ್ರಿಗಳ ಅಪಾರ ಹಾಗೂ ಅಮೂಲ್ಯ ಸೇವೆಯನ್ನು ಪರಿಗಣಿಸಿದ ಅಂದಿನ ಬ್ರಿಟಿಷ್ ಸರ್ಕಾರವು ಅವರಿಗೆ ‘ರಾವ್ ಸಾಹೇಬ್’ ಮತ್ತು ‘ರಾವ್ ಬಹದ್ದೂರ್’ ಪ್ರಶಸ್ತಿಗಳನ್ನಿತ್ತು ಸನ್ಮಾನಿಸಿತ್ತು. ಹೊಸಕೋಟೆ ಕೃಷ್ಣಶಾಸ್ತ್ರಿಗಳನ್ನು ಕನ್ನಡ ಸಾಹಿತ್ಯ ಪರಿಷತ್ತು ೧೯೨೪ರ ವರ್ಷದ ಮೇ ೧೬, ೧೭ ಮತ್ತು ೧೮ರಂದು ನಡೆದ ೧೦ನೇ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರನ್ನಾಗಿಸಿ ಗೌರವಿಸಿತು.
ಆಕರಗಳು
ವರ್ಗ:ಚುಟುಕು ವರ್ಗ:ಕನ್ನಡ ಸಾಹಿತ್ಯ ಹೊಸಕೋಟೆ ಕೃಷ್ಣಶಾಸ್ತ್ರಿ
ಎಸ್.ಸಿ.ನಂದೀಮಠ
ಡಾ|ಎಸ್.ಸಿ.ನಂದೀಮಠ ( ಶಿವಲಿಂಗಯ್ಯ ಚನ್ನಬಸವಯ್ಯ ನಂದೀಮಠ) ಶಿಕ್ಷಣತಜ್ಞ, ವಿದ್ವಾಂಸರಾಗಿದ್ದರು.
ಬಾಲ್ಯ ಮತ್ತು ಜೀವನ
ಬೆಳಗಾವಿ ಜಿಲ್ಲೆಯ ಗೋಕಾಕ ತಾಲೂಕಿನ ಚಿಕ್ಕನಂದಿಹಳ್ಳಿ ಗ್ರಾಮದಲ್ಲಿ ೧೯೦೦ ಡಿಸೆಂಬರ್ ೧೨ರಂದು ಜನಿಸಿದರು.ಇವರ ತಂದೆ ಚೆನ್ನಬಸ್ಸಯ್ಯ ನಂದೀಮಠ.ಇವರ ಧರ್ಮಪತ್ನಿ ಕಲ್ಯಾಣಿದೇವಿ ಶಿವ್‍ಲಿಂಗಯ್ಯ ನಂದೀಮಠ.
ಕನ್ನಡ ಮತ್ತು ಸಂಸ್ಕೃತದಲ್ಲಿ ಎಂ.ಎ. ಪದವೀಧರರಾದ ಇವರು ಅಧ್ಯಾಪಕರಾಗಿ ವೃತ್ತಿ ಜೀವನ ಪ್ರಾರಂಭಿಸಿ, ಕರ್ನಾಟಕ ವಿಶ್ವವಿದ್ಯಾಲಯದ ಉಪಕುಲಪತಿಗಳಾಗಿ ನಿವೃತ್ತರಾದರು.
ಕೃತಿಗಳು
ಇವರು ೧೯೫೨ರಲ್ಲಿ ಬೇಲೂರಿನಲ್ಲಿ ಜರುಗಿದ ೩೫ನೆಯ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.
ಎಸ್.ಸಿ. ನಂದೀಮಠರವರು ಹುಟ್ಟಿದ್ದು ಬೆಳಗಾವಿ ಜಿಲ್ಲೆಯ ಗೋಕಾಕ ತಾಲ್ಲೂಕಿನ ಚಿಕ್ಕನಂದಿ ಎಂಬ ಹಳ್ಳಿ. ತಂದೆ ಚೆನ್ನಬಸವಯ್ಯ.
ಶಿಕ್ಷಣ ಮತ್ತು ವೃತ್ತಿ
ಪ್ರಾರಂಭಿಕ ಶಿಕ್ಷಣ ಧಾರವಾಡ. ಮುಂಬೈ ವಿಶ್ವವಿದ್ಯಾಲಯದಿಂದ ಎಂ.ಎ. ಪದವಿ. ೧೯೩೦ರಲ್ಲಿ ಲಂಡನ್ನಿಗೆ ಹೋಗಿ ಪ್ರೊ. ಬಾರ್ನೆಟ್ ಮಾರ್ಗದರ್ಶನದಲ್ಲಿ “ವೀರಶೈವ ಧರ್ಮ ಮತ್ತು ತತ್ತ್ವಜ್ಞಾನಗಳ ಕೈಪಿಡಿ” (ಹ್ಯಾಂಡ್‌ಬುಕ್ ಆಫ್ ವೀರಶೈವಿಸಂ) ಮಹಾಪ್ರಬಂಧ ಮಂಡಿಸಿ ಲಂಡನ್ ವಿಶ್ವವಿದ್ಯಾಲಯದಿಂದ ಪಿಎಚ್.ಡಿ. ಪದವಿ ಪಡೆದರು.
ನಿಧನ
ಡಾ| ಎಸ್.ಸಿ.ನಂದೀಮಠರು ೧೯೭೫ ನವಂಬರ ೨೧ರಂದು ನಿಧನರಾದರು.
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ ಎಸ್.ಸಿ.ನಂದೀಮಠ
ಗುಲಾಬಿ
ಗುಲಾಬಿ ಯು ರೋಸೇಸಿ ವಂಶದೊಳಗೆ ಬರುವ ರೋಸಾ  ಕುಲದ ಒಂದು ದೀರ್ಘಕಾಲಿಕ, ಹೂವಿನ ಪೊದೆಸಸ್ಯ ಅಥವಾ ಬಳ್ಳಿಯಾಗಿದ್ದು, ಅದು 100ಕ್ಕೂ ಹೆಚ್ಚಿನ ಜಾತಿಗಳನ್ನು ಒಳಗೊಂಡಿದೆ ಹಾಗೂ ವೈವಿಧ್ಯಮಯ ಬಣ್ಣಗಳಲ್ಲಿ ದೊರೆಯುತ್ತದೆ. ನೆಟ್ಟಗೆ ನಿಲ್ಲುವ ಪೊದೆಸಸ್ಯಗಳು ಮತ್ತು ಯಾವುದಾದರೂ ಆಸರೆಯ ಮೇಲೇರುವ ಅಥವಾ ಹಬ್ಬುವ ಸಸ್ಯಗಳನ್ನು ಮತ್ತು ಈ ಜಾತಿಯು ಒಳಗೊಂಡಿದ್ದು, ಕಾಂಡಗಳ ಮೇಲೆ ಅಲ್ಲಲ್ಲಿ ಚೂಪಾದ ಮುಳ್ಳುಗಂತಿಗಳು (ಸಣ್ಣ ಮುಳ್ಳುಗಳು) ಇರುತ್ತವೆ. ಇವುಗಳಲ್ಲಿ ಬಹುತೇಕ ಸಸ್ಯಗಳು ಏಷ್ಯಾಕ್ಕೆ ಸೇರಿದ್ದರೆ, ಅಲ್ಪ ಸಂಖ್ಯೆಯ ಜಾತಿಗಳು ಯುರೋಪ್, ಉತ್ತರ ಅಮೆರಿಕಾ ಮತ್ತು ವಾಯವ್ಯ ಆಫ್ರಿಕಾದ ಮೂಲದವಾಗಿವೆ. ವೈವಿಧ್ಯಮಯ ಜಾತಿಯ ಗುಲಾಬಿ ಹೂಗಳ ಸೌಂದರ್ಯ ಹಾಗೂ ಪರಿಮಳದ ಕಾರಣದಿಂದಾಗಿ ಮೂಲಸಸ್ಯಗಳು, ತಳಿಗಳು ಹಾಗೂ ಮಿಶ್ರತಳಿಗಳನ್ನು ವ್ಯಾಪಕವಾಗಿ ಬೆಳೆಯಲಾಗುತ್ತದೆ. ಎಲೆಗಳು ಕಾಂಡದ ಎರಡೂ ಪಕ್ಕದಲ್ಲಿ ಪರ್ಯಾಯವಾಗಿ ಜೋಡಿಸಲ್ಪಟ್ಟಿದ್ದು, ಗರಿಯಂತೆ ಸಂಯುಕ್ತವಾಗಿರುವ ಈ ಎಲೆಗಳ ಬಿಡಿ ಎಲೆಗಳು ಅಥವಾ ಪರ್ಣಕಗಳು ಅಂಡಾಕಾರದಲ್ಲಿದ್ದು, ಅವುಗಳ ಅಂಚುಗಳು ಚೂಪಾಗಿರುತ್ತದೆ. ಈ ಗಿಡದ ಮೆದು ತಿರುಳಿನಂತಹ, ತಿನ್ನಲು ಯೋಗ್ಯವಾದ ಹಣ್ಣನ್ನು ಗುಲಾಬಿ ಹಣ್ಣು ಎಂದು ಕರೆಯಲಾಗುತ್ತದೆ. ಗುಲಾಬಿ ಗಿಡಗಳ ಗಾತ್ರದಲ್ಲಿ ವೈವಿಧ್ಯತೆ ಕಂಡುಬರುತ್ತದೆ. ಕುಬ್ಜಾಕಾರದ, ಚಿಕಣಿ ಗಾತ್ರದ ಗುಲಾಬಿಗಳಿಂದ ಮೊದಲ್ಗೊಂಡು 20 ಮೀಟರ್‌ಗಳಷ್ಟು ಎತ್ತರದವರೆಗೂ ಹಬ್ಬಬಲ್ಲ ಏರುಬಳ್ಳಿಯವರೆಗೂ ಈ ಗಿಡಗಳ ಗಾತ್ರ-ವೈವಿಧ್ಯತೆಯಿದೆ. ವಿಶ್ವಾದ್ಯಂತದ ವಿವಿಧ ಭಾಗಗಳಿಂದ ಬರುವ ಗುಲಾಬಿ ಜಾತಿಗಳು ಸುಲಭವಾಗಿ ಸಂಕರೀಕೃತಗೊಂಡು, ಉದ್ಯಾನದ ವೈವಿಧ್ಯಮಯ ಗುಲಾಬಿಗಳಾಗಿ ಹೊರಹೊಮ್ಮಿವೆ. ರೋಸ್ ಎಂಬ ಹೆಸರು ಫ್ರೆಂಚ್‌ ಮೂಲದಿಂದ ಬಂದಿದೆ. ಲ್ಯಾಟಿನ್ ಹೆಸರಾದ ರೋಸಾ ದಿಂದ ತನ್ನ ಹೆಸರನ್ನು ರೋಸ್‌ ಗಳಿಸಿಕೊಂಡಿದ್ದು, ಇದನ್ನು ಕೂಡಾ ಗ್ರೀಕ್‌ನ ರೋಡಿಯನ್‌ ನಿಂದ (ವ್ರೋಡಿಯನ್ ಎಂಬ ಉಪಭಾಷೆಯಿಂದ), ಹಳೆಯ ಪರ್ಷಿಯನ್ ವುರ್ಡಿ  "ಹೂವು" ಎಂಬುದರಿಂದ, ಆಸ್ಕನ್‌ ಭಾಷೆಯಿಂದ ಎರವಲು ಪಡೆದಿದೆ. (ಹೋಲಿಕೆ: ಅವೆಸ್ಟ್. ವಾರ್ದಾ, ಸೊಗ್ಡಿಯನ್ ವಾರ್ದ್‌ , ಪರ್ಥಿಯನ್ ವಾರ್ ). ಗುಲಾಬಿ ಹೂವುಗಳನ್ನು ಆವಿಯ ಪ್ರಕ್ರಿಯೆಗೆ ಒಳಪಡಿಸಿ ಸಂಗ್ರಹಿಸಲಾಗುವ ಸಾರತೈಲವಾದ ಗುಲಾಬಿಯ ಅತ್ತರ್‌ ಶತಶತಮಾನಗಳಿಂದಲೂ ಸುಗಂಧದ್ರವ್ಯಗಳಲ್ಲಿ ಬಳಸಲ್ಪಡುತ್ತಿದೆ. ಗುಲಾಬಿ ತೈಲದಿಂದ ತಯಾರಿಸಲ್ಪಡುವ ಗುಲಾಬಿ ನೀರು ಅಥವಾ ಪನ್ನೀರನ್ನು ಏಷ್ಯಾದ ಮತ್ತು ಮಧ್ಯಪ್ರಾಚ್ಯ ದೇಶಗಳ ಆಹಾರ ತಯಾರಿಕೆಯಲ್ಲಿ ವ್ಯಾಪಕವಾಗಿ ಬಳಸಲಾಗುತ್ತದೆ. ಬಹು ಸಾಮಾನ್ಯವಾಗಿ ಗುಲಾಬಿಯ ದಳಗಳ ಸಾರದಿಂದ ತಯಾರಿಸಲ್ಪಡುವ ಗುಲಾಬಿ ಷರಬತ್‌ಗೆ ಫ್ರೆಂಚರು ಪ್ರಸಿದ್ಧಿ ಪಡೆದಿದ್ದಾರೆ. ಸಂಯುಕ್ತ ಸಂಸ್ಥಾನಗಳಲ್ಲಿ ಸದರಿ ಫ್ರೆಂಚ್ ಗುಲಾಬಿ ಷರಬತ್‌ ಅಥವಾ ಪಾಕವನ್ನು ಗುಲಾಬಿ ದೋಸೆಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ಗುಲಾಬಿ ಹಣ್ಣುಗಳನ್ನು ಕೆಲವೊಮ್ಮೆ ಮುರಬ್ಬ, ಜೆಲ್ಲಿ ಮತ್ತು ಹಣ್ಣಿನ ಮುರಬ್ಬ ಇವೇ ಮೊದಲಾದವುಗಳನ್ನು ತಯಾರಿಸಲು ಅಥವಾ ಚಹಾದೊಂದಿಗೆ ಕುದಿಸಲು ಬಳಸುತ್ತಾರೆ. ಗುಲಾಬಿ ಹಣ್ಣುಗಳು ಹೆಚ್ಚಿನ ಪ್ರಮಾಣದಲ್ಲಿ C ಜೀವಸತ್ವದ ಅಂಶವನ್ನು ಹೊಂದಿರುವುದೇ ಇದಕ್ಕೆ ಮೂಲಕಾರಣ. ಅಷ್ಟೇ ಅಲ್ಲ, ಅವುಗಳ ರಸವನ್ನು ಹಿಂಡಿ ಮತ್ತು ಶೋಧಿಸಿ, ಗುಲಾಬಿ ಹಣ್ಣುಗಳ ಪಾಕ ಅಥವಾ ಷರಬತ್‌ನ್ನು ತಯಾರಿಸುತ್ತಾರೆ. ಗುಲಾಬಿ ಹಣ್ಣುಗಳ ಬೀಜದ ಎಣ್ಣೆಯನ್ನು ತಯಾರಿಸಲೂ ಸಹ ಗುಲಾಬಿ ಹಣ್ಣುಗಳನ್ನು ಬಳಸಲಾಗುತ್ತದೆ. ಈ ತೈಲವನ್ನು ತ್ವಚಾ ಸಂರಕ್ಷಕ ಉತ್ಪನ್ನಗಳು ಹಾಗೂ ಕೆಲವೊಂದು ಪ್ರಸಾದನ ಉತ್ಪನ್ನಗಳ ತಯಾರಿಕೆಯಲ್ಲಿ ಉಪಯೋಗಿಸಲಾಗುತ್ತದೆ.
ಜಾತಿಗಳು
thumb|right|ರೋಸಾ ಮಲ್ಟಿಫ್ಲೋರಾ ಗುಲಾಬಿಯ ಕೆಲವೊಂದು ಪ್ರಾತಿನಿಧಿಕ ಜಾತಿಗಳು ಹೀಗಿವೆ:
ಪಿಡುಗುಗಳು ಮತ್ತು ರೋಗಗಳು
ಗುಲಾಬಿಗಳು ಹಲವಾರು ರೋಗಗಳಿಗೆ ತುತ್ತಾಗುತ್ತವೆ. ಅವುಗಳೆಂದರೆ, ಗುಲಾಬಿ ಬೂಸ್ಟು (ಫ್ರಾಗ್ಮಿಡಿಯಂ ಮ್ಯೂಕ್ರೋನೇಟಂ ), ಗುಲಾಬಿ ಕಪ್ಪುಚುಕ್ಕೆ ಮತ್ತು ಸೂಕ್ಷ್ಮ ಶಿಲೀಂಧ್ರ. ಗುಲಾಬಿ ಗಿಡದ ಮೇಲೆ ಶಿಲೀಂಧ್ರ ರೋಗದ ಒಂದು ಸೋಂಕು ಕಾಣಿಸಿಕೊಂಡಾಗ ಅದನ್ನು ವಾಸಿಮಾಡಲು ಪ್ರಯತ್ನಿಸುವುದಕ್ಕಿಂತ, ಶಿಲೀಂಧ್ರನಾಶಕ ಸಿಂಪಡಣೆಯಂತಹ ಮುಂಜಾಗ್ರತಾ ಕ್ರಮವನ್ನು ಅನುಸರಿಸುವುದರಿಂದ, ಗುಲಾಬಿಯಲ್ಲಿ ಕಂಡುಬರುವ ಶಿಲೀಂಧ್ರ ರೋಗಗಳನ್ನು ಅತ್ಯುತ್ತಮವಾಗಿ ನಿವಾರಿಸಬಹುದು. ಒಂದು ವೇಳೆ ರೋಗವು ತಗುಲಿರುವುದು ಗೋಚರಿಸುವಂತಿದ್ದರೆ, ಅದರ ವಾಸ್ತವಿಕ ಸೋಂಕನ್ನು ಹಿಮ್ಮೆಟ್ಟಿಸಲಾಗದಿದ್ದರೂ, ಗುಲಾಬಿ ಸಸ್ಯದ ಸಮರುವಿಕೆ (ಕತ್ತರಿಸುವಿಕೆ) ಹಾಗೂ ಶಿಲೀಂಧ್ರನಾಶಕಗಳ ಬಳಕೆಯಿಂದ ರೋಗದ ಹರಡುವಿಕೆಯನ್ನು ತಗ್ಗಿಸಬಹುದು. ಇತರ ಸಸ್ಯಗಳಿಗೆ ಹೋಲಿಸಿದರೆ ಗುಲಾಬಿಯ ಕೆಲವೊಂದು ಪ್ರಕಾರಗಳು ಶಿಲೀಂಧ್ರ ರೋಗಗಳಿಗೆ ತುತ್ತಾಗುವುದು ಗಣನೀಯವಾಗಿ ಕಡಿಮೆ ಎಂದು ಹೇಳಬಹುದು. ಗುಲಾಬಿಗೆ ಮಾರಕವಾಗಿರುವ ಪ್ರಮುಖವಾದ ಕೀಟದ ಪಿಡುಗೆಂದರೆ ಎಲೆಕೊರಕ (ಹಸಿರುಹೇನು). ಇದು ಗಿಡದ ರಸವನ್ನೆಲ್ಲಾ ಹೀರಿ ಅದನ್ನು ದುರ್ಬಲಗೊಳಿಸುತ್ತದೆ. (ಕೆಂಗಂದು ಜೀರುಂಡೆಗಳು ಎಲೆಕೊರಕಗಳನ್ನು ಬೇಟೆಯಾಡಿ ತಿನ್ನುವುದರಿಂದ, ಗುಲಾಬಿ ಉದ್ಯಾನಗಳಲ್ಲಿ ಅವುಗಳ ಇರುವಿಕೆಗೆ ಒತ್ತಾಸೆ ನೀಡಬೇಕು). ಗುಲಾಬಿಯ ಕೀಟನಾಶಕಗಳ ಸಿಂಪಡಣೆಯನ್ನು ಕೆಲವೊಮ್ಮೆ ಶಿಫಾರಸು ಮಾಡಲಾಗುತ್ತದೆಯಾದರೂ, ಅದರಿಂದಾಗಿ ಕೆಲವೊಂದು ಪ್ರಯೋಜನಕರ ಕೀಟಗಳೂ ಸಹ ಹಾನಿಗೊಳಗಾಗಬಹುದು. ಅದ್ದರಿಂದ ನಷ್ಟದ ಪ್ರಮಾಣವನ್ನು ತಗ್ಗಿಸುವ ದೃಷ್ಟಿಯಿಂದ ಸಿಂಪಡಣೆಯ ಕಾರ್ಯವನ್ನು ಎಚ್ಚರದಿಂದ ನಡೆಸಬೇಕು. ಲೆಪಿಡೋಪ್ಟೆರಾ (ಚಿಟ್ಟೆ ಮತ್ತು ದೀಪದ ಹುಳು) ಜಾತಿಯ ಕೆಲವೊಂದು ಮರಿಹುಳುಗಳು (ಬಾಲದ ಮರಿಗಳು) ಗುಲಾಬಿಗಳನ್ನು ಆಹಾರ ಸಸ್ಯವಾಗಿಯೂ ಬಳಸುತ್ತವೆ; ಗುಲಾಬಿಗಳನ್ನು ತಿನ್ನುವ ಲೆಪಿಡೋಪ್ಟೆರಾ ಜಾತಿಯ ಮರಿಹುಳುಗಳ ಪಟ್ಟಿಯನ್ನು ನೋಡಿ.
ಬಳಕೆಗಳು
ಗುಲಾಬಿಗಳು ತಮ್ಮಲ್ಲಿನ ಹೂವುಗಳಿಗಾಗಿ ಪ್ರಸಿದ್ಧಿ ಪಡೆದಿವೆ. ಹೂಬಿಡುವ ಪೊದೆಸಸ್ಯಗಳಾಗಿರುವ ಗುಲಾಬಿಗಳು ಜನಪ್ರಿಯ, ಉದ್ಯಾನದ ಪೊದೆಸಸ್ಯಗಳಾಗಿವೆ. ಅತಿ ಜನಪ್ರಿಯವಾಗಿರುವ ಮತ್ತು ಸಾಮಾನ್ಯವಾಗಿ ಮಾರಾಟವಾಗುವ ಹೂ ಬೆಳೆಗಾರರ ಹೂವುಗಳಲ್ಲಿ ಅವು ಒಂದಾಗಿರುವುದರಿಂದ, ಕತ್ತರಿಸಿದ ಹೂವುಗಳಂತೆಯೂ ಅವುಗಳನ್ನು ಬೆಳೆಯಲಾಗುತ್ತದೆ. ಕೆಲವು ಗುಲಾಬಿಗಳನ್ನು ಅವುಗಳ ಸುವಾಸಿತ ಎಲೆ ಗೊಂಚಲುಗಳಿಗಾಗಿಯೇ ಬೆಳೆಸಲಾಗುತ್ತದೆ. ಅವುಗಳೆಂದರೆ, ರೋಸಾ ರೂಬಿಗಿನೋಸಾ, ಅಲಂಕಾರಿಕ ಮುಳ್ಳುಗಳು, ರೋಸಾ ಸೆರೀಷಿಯಾ ಅಥವಾ ಅವುಗಳ ಅಲಂಕಾರಿಕ ಹಣ್ಣು ರೋಸಾ ಮೊಯೆಸೈ. ಸುಗಂಧ ದ್ರವ್ಯಗಳ ಉದ್ಯಮದಲ್ಲಿ ಗುಲಾಬಿಗಳಿಗೆ ಹೆಚ್ಚಿನ ಮೌಲ್ಯವಿದೆ. ಗುಲಾಬಿಗಳ ಅತ್ತರ್‌ನ್ನು ಗುಲಾಬಿಯ ಹೂವುಗಳಿಂದ ಭಟ್ಟಿ ಇಳಿಸಿ ತೆಗೆಯಲಾಗುತ್ತದೆ. ಕೆಲವೊಂದು ಜಾತಿಗಳ ಹಣ್ಣಾದ ಗುಲಾಬಿ ಹಣ್ಣು C ಜೀವಸತ್ವದ ಒಂದು ಕಿರುಮೂಲವಾಗಿ ಬಳಸಲ್ಪಡುತ್ತದೆ. ಗುಲಾಬಿಗಳನ್ನು ಬೇಲಿಯ ಸ್ವರೂಪದಲ್ಲಿಯೂ ಮತ್ತು ಆಟದ ರಕ್ಷಣೆಯ ಕಾರಣಗಳಿಗೂ ಬೆಳೆಸಬಹುದು.
ಕೃಷಿ
thumb|upright|1870ರ ದಶಕದಲ್ಲಿನ, ಬಲ್ಗೇರಿಯಾದ ಕಝನ್‌ಲಕ್ ಪಟ್ಟಣದ ಸಮೀಪವಿರುವ ರೋಸ್‌ ವ್ಯಾಲಿಯಲ್ಲಿನ ಗುಲಾಬಿ-ಕುಯಿಲು; ಆಸ್ಟ್ರೋ-ಹಂಗರಿಯಾದ ಪ್ರವಾಸಿಗ ಎಫ್.ಕನಿಟ್ಜ್‌ ಮಾಡಿರುವ ನಕಾಶೆ ಕೆತ್ತನೆ. ಕಸಿ ಮಾಡುವಿಕೆಯಿಂದ ಅಥವಾ ಕತ್ತರಿಸಿದ ಕಾಂಡಗಳನ್ನು ನೆಡುವ ವಿಧಾನದಿಂದ ತೋಟಗಾರಿಕೆ ಗುಲಾಬಿಗಳ ಮಾದರಿ ರೂಪಗಳನ್ನು ಹುಟ್ಟಿಸಬಹುದು. ತಳಿಗಳನ್ನು ಅವುಗಳ ಹೂವುಗಳಿಗಾಗಿ ಆಯ್ಕೆಮಾಡಲಾಗುತ್ತದೆ. ದೃಢತೆಯನ್ನು ಒದಗಿಸುವ ಮೂಲಕಾಂಡವೊಂದರ ಮೇಲೆ ಅವುಗಳನ್ನು ಕಸಿಮಾಡಬಹುದು ಅಥವಾ (ಹಳೆಯ ಉದ್ಯಾನ ಗುಲಾಬಿಗಳಂತೆ) ತಮ್ಮದೇ ಬೇರುಗಳನ್ನು ಬೆಳೆಸಿಕೊಳ್ಳಲೂ ಬಿಡಬಹುದು. ಬೆಳವಣಿಗೆಯ ಋತುವಿನ ಅವಧಿಯಲ್ಲಿ ಗುಲಾಬಿಗಳಿಗೆ ದಿನವೊಂದಕ್ಕೆ 5 ಗಂಟೆಗಳಷ್ಟು ಅವಧಿಯವರೆಗೆ ನೇರ ಬಿಸಿಲಿನ ಅಗತ್ಯವಿರುತ್ತದೆ. ಹೂ ಬಿಡುವಿಕೆ ಪ್ರಾರಂಭವಾದ ನಂತರ ಇಬ್ಬನಿಗೆ ಒಡ್ಡಿಕೊಂಡಾಗ, ಗುಲಾಬಿಗಳು ಚಳಿಗಾಲದಲ್ಲಿ ಜಡಸ್ಥಿತಿಯ ಹಂತಕ್ಕೆ ಪ್ರವೇಶಿಸುತ್ತವೆ. ಗುಲಾಬಿಯ ಸಾವಿರಾರು ತಳಿಗಳು ಹಾಗೂ ಮಿಶ್ರತಳಿಗಳನ್ನು ಹುಟ್ಟುಹಾಕಿ, ಉದ್ಯಾನದ ಬಳಕೆಗಾಗಿ ಆಯ್ಕೆಮಾಡಲಾಗಿದ್ದು, ಅವುಗಳಲ್ಲಿ ಬಹುಪಾಲು ತಳಿಗಳು ಜೋಡಿ-ಪುಷ್ಪಗಳ ತಳಿಗಳಾಗಿರುವುದೇ ಅಲ್ಲದೇ ಅವುಗಳ ಬಹುತೇಕ ಅಥವಾ ಎಲ್ಲಾ ಕೇಸರಗಳೂ ಹೆಚ್ಚುವರಿ ದಳಗಳಾಗಿ ಹಠಾತ್‌ ಬದಲಾವಣೆಗೆ ಒಳಗಾಗಿರುತ್ತವೆ. 19ನೇ ಶತಮಾನದ ಅರಂಭದಲ್ಲಿ ಫ್ರಾನ್ಸ್‌ನ ಜೋಸೆಫೀನ್ ಸಾಮ್ರಾಜ್ಞಿಯು ಮ್ಯಾಲ್ಮೇಷನ್‌ನಲ್ಲಿನ ತನ್ನ ಗುಲಾಬಿ ಉದ್ಯಾನಗಳಲ್ಲಿ ಗುಲಾಬಿ ತಳಿಗಳ ಬೆಳೆಸುವಿಕೆಯ ಪ್ರಕ್ರಿಯೆಯನ್ನು ಪ್ರೋತ್ಸಾಹಿಸಿದಳು. 1840ರಷ್ಟು ಹಿಂದೆಯೇ, ಒಂದು ಸಾವಿರಕ್ಕೂ ಮೀರಿದ ಸಂಖ್ಯೆಯ ಗುಲಾಬಿಯ ವೈವಿಧ್ಯಮಯ ತಳಿಗಳು, ಪ್ರಕಾರಗಳು ಹಾಗೂ ಜಾತಿಗಳ ಒಂದು ಸಂಗ್ರಹಾಗಾರವು ಅಸ್ತಿತ್ವಕ್ಕೆ ಬಂತು. ಇಂಗ್ಲೆಂಡ್‌ನಲ್ಲಿರುವ, ಆರಂಭಿಕ ವಿಕ್ಟೋರಿಯನ್‌ ಯುಗದ ಒಂದು ಉದ್ಯಾನದ ಸಮಾಧಿ ಮತ್ತು ಸಸ್ಯಾಲಯವಾದ ಅಬ್ನೆ ಪಾರ್ಕ್‌ ಸಮಾಧಿಗಾಗಿ ಲಾಡಿಜಸ್‌ ನರ್ಸರಿಯ ವತಿಯಿಂದ ಒಂದು ಗುಲಾಬಿ ತೋಟವನ್ನು ಹುಟ್ಟುಹಾಕಿದಾಗ ಇದು ಕಾರ್ಯಸಾಧ್ಯವಾಯಿತು. ಗುಲಾಬಿ ಹೂವಿನ ಗಾತ್ರ ಮತ್ತು ಬಣ್ಣಕ್ಕೆ ಸಾರ್ವತ್ರಿಕವಾಗಿ ಒತ್ತುನೀಡಿದ ಇಪ್ಪತ್ತನೇ ಶತಮಾನದ ಗುಲಾಬಿ ತಳಿ ಉತ್ಪಾದಕರು, ದೊಡ್ಡ ಗಾತ್ರದ, ಆಕರ್ಷಕವಾಗಿರುವ, ಸ್ವಲ್ಪವೇ ಅಥವಾ ಸುವಾಸನೆಯೇ ಇರದ ಹೂವುಗಳನ್ನು ಉತ್ಪಾದಿಸಿದರು. ವಿಪರ್ಯಾಸವೆಂಬಂತೆ, ಅನೇಕ ಕಾಡು ಗುಲಾಬಿಗಳು ಹಾಗೂ "ಹಳೆಯ-ಶೈಲಿಯ" ಗುಲಾಬಿಗಳು ತೀವ್ರವಾದ ಸಿಹಿ ಪರಿಮಳವನ್ನು ಹೊಂದಿರುತ್ತವೆ. ಸಮಶೀತೋಷ್ಣ ಹವಾಗುಣದಲ್ಲಿ ಗುಲಾಬಿಗಳು ಹುಲುಸಾಗಿ ಬೆಳೆಯುತ್ತವೆ.ಏಷ್ಯಾದ ಜಾತಿಗಳನ್ನು ಆಧರಿಸಿರುವ ಗುಲಾಬಿ ತಳಿಗಳು ತಮ್ಮದೇ ಮೂಲ ಉಪ-ಉಷ್ಣವಲಯದ ಪರಿಸರಗಳಲ್ಲಿ ಚೆನ್ನಾಗಿ ಬೆಳೆಯುತ್ತವೆ. ಕೆಲವೊಂದು ಜಾತಿಗಳು ಹಾಗೂ ತಳಿಗಳು ಉಷ್ಣವಲಯದ ಹವಾಮಾನದಲ್ಲಿ, ಅದರಲ್ಲೂ ವಿಶೇಷವಾಗಿ, ಸೂಕ್ತವಾದ ಮೂಲಕಾಂಡಗಳಿಗೆ ಅವುಗಳನ್ನು ಕಸಿಮಾಡಿದಾಗ, ಹುಲುಸಾಗಿ ಬೆಳೆಯುತ್ತವೆ. ಉದ್ಯಾನ ಗುಲಾಬಿಗಳನ್ನು ವರ್ಗೀಕರಿಸಲು ಯಾವುದೇ ಏಕ ವರ್ಗೀಕರಣ ವ್ಯವಸ್ಥೆಯಿಲ್ಲ. ಆದಾಗ್ಯೂ, ಒಟ್ಟಾರೆಯಾಗಿ ಗುಲಾಬಿಗಳನ್ನು ಮೂರು ಪ್ರಮುಖ ಗುಂಪುಗಳಲ್ಲಿ ಒಂದರಲ್ಲಿ ಇರಿಸಲಾಗಿದೆ:
ಕಾಡು ಗುಲಾಬಿಗಳು
ಮೇಲೆ ಪಟ್ಟಿ ಮಾಡಲಾದ ಜಾತಿಗಳು ಹಾಗೂ ಅವುಗಳ ಕೆಲವೊಂದು ಮಿಶ್ರತಳಿಗಳು ಕಾಡು ಗುಲಾಬಿಗಳಲ್ಲಿ ಸೇರಿವೆ.
ಹಳೆಯ ಉದ್ಯಾನ ಗುಲಾಬಿಗಳು
ಹಳೆಯ ಉದ್ಯಾನ ಗುಲಾಬಿಗಳಲ್ಲಿ ಬಹುಪಾಲನ್ನು ಈ ಕೆಳಕಂಡ ಗುಂಪುಗಳಲ್ಲಿ ಒಂದರೊಳಗೆ ವರ್ಗೀಕರಿಸಲಾಗಿದೆ: ಸಾರ್ವತ್ರಿಕವಾಗಿ ಹೇಳುವುದಾದರೆ, ಯುರೋಪ್ ಮೂಲದ ಅಥವಾ ಮೆಡಿಟರೇನಿಯನ್ ಮೂಲದ ಹಳೆಯ ಉದ್ಯಾನ ಗುಲಾಬಿಗಳು ಒಂದು ಸಲ ಹೂಬಿಡುವ ಕಾಡಿನ ಪೊದೆಸಸ್ಯಗಳಾಗಿದ್ದು ಗಮನಾರ್ಹ ಪ್ರಮಾಣದ ಪರಿಮಳವನ್ನು ಹೊಂದಿರುವ, ಮುಖ್ಯವಾಗಿ ಬಿಳಿ, ನಸುಗೆಂಪು ಮತ್ತು ಕೆಂಪು ಛಾಯೆಗಳ ಜೋಡಿ-ಪುಷ್ಪಿ ಹೂವುಗಳನ್ನು ಅರಳಿಸುತ್ತವೆ. ಈ ಪೊದೆಸಸ್ಯಗಳ ಕಿರು ಎಲೆಗಳು ಅಥವಾ ಪರ್ಣಕಗಳು ಹೆಚ್ಚಿನ ರೀತಿಯಲ್ಲಿ ರೋಗ-ನಿರೋಧಕ ಶಕ್ತಿಯನ್ನು ಹೊಂದಿದ್ದು, ಎರಡು-ವರ್ಷ-ಹಳೆಯದಾದ ಬಿದಿರುಗಳ ಮೇಲೆ ಅವು ಸಾಮಾನ್ಯವಾಗಿ ಹೂ ಬಿಡುತ್ತವೆ. thumb|left|130px|'ಆಲ್ಬಾ ಸೆಮಿಪ್ಲೆನಾ', ಒಂದು ಆಲ್ಬಾ ಗುಲಾಬಿ
ಗ್ಯಾಲಿಕಾ
ಗ್ಯಾಲಿಕಾ ಅಥವಾ ಪ್ರಾವಿನ್ಸ್‌ ಗುಲಾಬಿಗಳು ಅತ್ಯಂತ ಹಳೆಯ ವರ್ಗಕ್ಕೆ ಸೇರಿವೆ. ಕೇಂದ್ರೀಯ ಮತ್ತು ದಕ್ಷಿಣ ಯುರೋಪ್‌ನ ಮೂಲದಿಂದ ಬಂದಿರುವ R. ಗ್ಯಾಲಿಕಾ ದಿಂದ ಅವುಗಳನ್ನು ಅಭಿವೃದ್ಧಿಪಡಿಸಲಾಗಿದೆ. ಔಷಧ ವ್ಯಾಪಾರಿಯ ಗುಲಾಬಿ ಎಂದು ಕರೆಯಲ್ಪಡುವ R. ಗ್ಯಾಲಿಕಾ ಅಫಿಷಿನೇಲಿಸ್‌ ಪ್ರಕಾರವನ್ನು ಮಧ್ಯಯುಗದಲ್ಲಿ ಕ್ರೈಸ್ತ ಸನ್ಯಾಸಿಗಳ ಸಸ್ಯ ಸಂಗ್ರಹಾಲಯದಲ್ಲಿ ಬೆಳೆಸಲಾಗುತ್ತಿತ್ತು. ಈ ಗುಲಾಬಿಯೇ ಲ್ಯಾಂಕಾಸ್ಟರ್‌ನ ಕೆಂಪು ಗುಲಾಬಿ ಎಂಬುದಾಗಿ ಇಂಗ್ಲಿಷ್‌ ಇತಿಹಾಸದಲ್ಲಿ ಪ್ರಸಿದ್ಧಿ ಪಡೆಯಿತು.ಅಪರೂಪವಾಗಿ 4 ಅಡಿಗಳಿಗಿಂತಲೂ ಹೆಚ್ಚು ಎತ್ತರವಿರುವ ಕುಬ್ಜ ಪೊದೆಸಸ್ಯಗಳ ಮೇಲೆ, ಬೇಸಿಗೆ ಕಾಲದಲ್ಲಿ ಗ್ಯಾಲಿಕಾಗಳು ಹೂಬಿಡುತ್ತವೆ. ಒಂದು-ಸಲ ಹೂಬಿಡುವ ಬಹುತೇಕ ಇತರ ಹಳೆಯ ಉದ್ಯಾನ ಗುಲಾಬಿಗಳಂತಿರದ ಗ್ಯಾಲಿಕಾ ವರ್ಗವು, ಕೆಂಪು, ಕೆಂಗಂದು ಮತ್ತು ಗಾಢವಾದ ನೇರಳೆಯಂತಿರುವ ಕಡುಗೆಂಪಿನ ಛಾಯೆಗಳನ್ನು ಒಳಗೊಂಡಿದೆ.ಉದಾಹರಣೆಗಳು: 'ಕಾರ್ಡಿನಲ್ ಡಿ ರಿಚೆಲ್ಯೂ', 'ಚಾರ್ಲ್ಸ್‌ ಡಿ ಮಿಲ್ಸ್‌', 'ರೋಸಾ ಮುಂಡಿ' (R. ಗ್ಯಾಲಿಕಾ ವರ್ಸಿಕಲರ್ ).
thumb|left|120px|'ಶರತ್ಕಾಲದ ದಮಾಸ್ಕ್‌'('ಕ್ವಾಟ್ರೇ ಸೈಸನ್ಸ್‌')
ದಮಾಸ್ಕ್
ಪ್ರಾಚೀನ ಕಾಲದಲ್ಲಿನ (ರೋಸಾ ಮೊಸ್ಚಾಟಾ x ರೋಸಾ ಗ್ಯಾಲಿಕಾ ) x ರೋಸಾ ಫೆಡ್‌ಷೆಂಕೋನಾ  ಪ್ರಭೇದಗಳ ನಡುವಣ ನೈಸರ್ಗಿಕ ಮಿಶ್ರತಳಿಯಿಂದ ಇದು ಉದ್ಭವಿಸಿದೆ. 1254ಕ್ಕೂ ನೂರಾರು ವರ್ಷಗಳ ಹಿಂದೆಯೇ, ಯುರೋಪ್‌ನಲ್ಲಿ ಕಡೇ ಪಕ್ಷ ಒಂದು ದಮಾಸ್ಕ್‌ ಗುಲಾಬಿಯ ಅಸ್ತಿತ್ವವಿತ್ತು ಎಂಬುದಕ್ಕೆ ಪ್ರಾಚೀನ ರೋಮನ್ನರ ಹಸಿ ಭಿತ್ತಿಚಿತ್ರಗಳಲ್ಲಿ ಸಾಕ್ಷಿಯಿದೆಯಾದರೂ, 1254 ಮತ್ತು 1276ರ ನಡುವೆ ಪರ್ಷಿಯಾದಿಂದ ಯುರೋಪ್‌ಗೆ ದಮಾಸ್ಕ್‌ ಗುಲಾಬಿಗಳನ್ನು ತಂದ ಕೀರ್ತಿ ರಾಬರ್ಟ್‌ ಡಿ ಬ್ರೈಗೆ ಸಲ್ಲುತ್ತದೆ. ಬೇಸಿಗೆಯ ದಮಾಸ್ಕ್‌ಗಳು ಬೇಸಿಗೆಯಲ್ಲಿ ಒಮ್ಮೆ ಅರಳುತ್ತವೆ.ಶರತ್ಕಾಲದ ಅಥವಾ ಎಲ್ಲಾ ಋತುಗಳ ದಮಾಸ್ಕ್‌ಗಳು ನಂತರ ಮತ್ತೊಮ್ಮೆ ಅರಳುತ್ತವೆ ಮತ್ತು ಅವು ವರ್ಷದಲ್ಲಿ ಒಂದಕ್ಕಿಂತ ಹೆಚ್ಚು ಕಾಲಗಳಲ್ಲಿ ಹೂಬಿಡುವ ಏಕೈಕ ಹಳೆಯ ಯುರೋಪಿಯನ್ ಗುಲಾಬಿಗಳಾಗಿವೆ.ಅವ್ಯವಸ್ಥಿತವಾಗಿ ಹಬ್ಬುವ ಬೆಳವಣಿಗೆ ಸ್ವಭಾವ ಮತ್ತು ತೀಕ್ಷ್ಣವಾದ ಮುಳ್ಳುಗಳನ್ನು ಒಳಗೊಳ್ಳುವ ದೃಷ್ಟಿಯಿಂದ, ಉದ್ದವಾದ ಮತ್ತು ತೆಳ್ಳನೆಯ ಕಾಂಡವನ್ನು ಹೊಂದಲು ಈ ಪೊದೆಸಸ್ಯಗಳು ಬಯಸುತ್ತವೆ. ಹೂವುಗಳು ಗ್ಯಾಲಿಕಾ ಪ್ರಕಾರಗಳಿಗಿಂತ ಹೆಚ್ಚು ಸಡಿಲವಾಗಿರುವ ದಳ ರಚನೆಯನ್ನು ಹೊಂದಿದ್ದು, ತೀಕ್ಷ್ಣವಾದ, ಕಟುವಾಸನೆಯ ಪರಿಮಳವನ್ನು ಹೊಂದಿರುತ್ತವೆ. ಉದಾಹರಣೆಗಳು: 'ಇಸ್‌ಪಹಾನ್', 'ಮ್ಯಾಡಮ್ ಹಾರ್ಡಿ'.
ಸೆಂಟಿಫೋಲಿಯಾ ಅಥವಾ ಪ್ರಾವೆನ್ಸ್‌
ಸೆಂಟಿಫೋಲಿಯಾ ಗುಲಾಬಿಗಳು ಹದಿನೇಳನೇ ಶತಮಾನದಲ್ಲಿ ನೆದರ್‌ಲೆಂಡ್ಸ್‌ನಲ್ಲಿ ಮೈದಳೆದವು. ಅವುಗಳು ಹೊಂದಿರುವ "ಒಂದು ನೂರು ದಳಗಳು" ಅವುಗಳಿಗೆ ನೀಡಲಾಗಿರುವ ಹೆಸರಿಗೆ ಮೂಲಕಾರಣ. ಈ ಗುಲಾಬಿಗಳ ಆಕಾರವು ಗೋಳಾಕಾರದಲ್ಲಿರುವುದರಿಂದ ಅವುಗಳನ್ನು "ಕೋಸು" (ಕ್ಯಾಬೇಜ್) ಗುಲಾಬಿಗಳು ಎಂದೂ ಕರೆಯಲಾಗುತ್ತದೆ. ದಮಾಸ್ಕ್‌ ಗುಲಾಬಿಗಳನ್ನು ಆಲ್ಬಾ ಗುಲಾಬಿಗಳೊಂದಿಗೆ ಸಂಕರಿಸಿದ ಪರಿಣಾಮವಾಗಿ ಮೈದಳೆದಿರುವ ಸೆಂಟಿಫೋಲಿಯಾ ಗುಲಾಬಿಗಳೆಲ್ಲವೂ ಒಮ್ಮೆ ಮಾತ್ರ ಹೂಬಿಡುತ್ತವೆ. ವಿವಿಧ ಗಾತ್ರಗಳು ಹಾಗೂ ಸ್ವರೂಪಗಳ ರೂಪಾಂತರಗಳನ್ನು ಉತ್ಪತ್ತಿ ಮಾಡುವೆಡೆಗಿನ ಅವುಗಳ ಒಲವಿನಿಂದಾಗಿ ಈ ವರ್ಗವು ಗಮನ ಸೆಳೆದಿದ್ದು, ಪಾಚಿ ಗುಲಾಬಿಗಳು ಹಾಗೂ ಪ್ರಪ್ರಥಮ ಚಿಕಣಿ ಗುಲಾಬಿಗಳಲ್ಲಿ ಕೆಲವೊಂದನ್ನು ಈ ವರ್ಗವು ಒಳಗೊಂಡಿದೆ (ಕೆಳಗೆ ನೋಡಿ). ಉದಾಹರಣೆಗಳು: 'ಸೆಂಟಿಫೋಲಿಯಾ', 'ಪಾಲ್ ರಿಕೌಲ್ಟ್‌'.
ಪಾಚಿ
ಮೂಲತಃ ಸೆಂಟಿಫೋಲಿಯಾ ವರ್ಗಕ್ಕೆ ಸೇರಿರುವ ಗುಲಾಬಿಗಳ (ಅಥವಾ ಕೆಲವೊಮ್ಮೆ ದಮಾಸ್ಕ್‌ ಗುಲಾಬಿಗಳ) ರೂಪಾಂತರಗಳಾಗಿರುವ ಪಾಚಿ ಗುಲಾಬಿಗಳು, ಕಾಂಡಗಳು ಹಾಗೂ ಪುಷ್ಪಪಾತ್ರೆಯ ದಳಗಳ ಮೇಲೆ ಒಂದು ಪಾಚಿಯುಕ್ತ ಗಂತಿ ಅಥವಾ ಬುಗುಟೆಯನ್ನು ಹೊಂದಿದ್ದು, ಈ ಗಂತಿಯನ್ನು ಉಜ್ಜಿದಾಗ ಒಂದು ಕಾಡಿನ ವಾತಾವರಣದ ಅಥವಾ ಗುಗ್ಗುಳದಂತಹ ಆಹ್ಲಾದಕರ ಪರಿಮಳವು ಹೊರಹೊಮ್ಮುತ್ತದೆ. ಈ ಒಂದು ಅನನ್ಯ ಲಕ್ಷಣದಿಂದಾಗಿಯೇ ಪಾಚಿ ಗುಲಾಬಿಗಳನ್ನು ಬೆಳೆಸಲಾಗುತ್ತದೆ. ಆದರೆ, ಹೊಸ ಗುಲಾಬಿ ವರ್ಗೀಕರಣಗಳ ಅಭಿವೃದ್ಧಿಯೆಡೆಗೆ ಒಂದು ಗುಂಪಾಗಿ ಅವು ಯಾವುದೇ ಕೊಡುಗೆಯನ್ನು ನೀಡಿಲ್ಲ ಎನ್ನಬಹುದು. ಸೆಂಟಿಫೋಲಿಯಾದ ಹಿನ್ನೆಲೆಯನ್ನು ಹೊಂದಿರುವ ಪಾಚಿ ಗುಲಾಬಿಗಳು ಒಮ್ಮೆ ಮಾತ್ರ ಹೂಬಿಡುವ ಗುಣ ಹೊಂದಿರುತ್ತವೆ. ಕೆಲವೊಂದು ಪಾಚಿ ಗುಲಾಬಿಗಳು ಮತ್ತೆ ಮತ್ತೆ ಹೂಬಿಡುವ ಗುಣವನ್ನು ಪ್ರದರ್ಶಿಸುವ ಮೂಲಕ, ತಮ್ಮಲ್ಲಿನ ಶರತ್ಕಾಲದ ದಮಾಸ್ಕ್‌ ಗುಲಾಬಿಗಳ ಗುಣ-ಪ್ರಮಾಣವನ್ನು ಸೂಚಿಸುತ್ತವೆ. ಉದಾಹರಣೆ: 'ಸಾಮಾನ್ಯ ಪಾಚಿ' (ಸೆಂಟಿಫೋಲಿಯಾ-ಪಾಚಿ), 'ಆಲ್‌ಫ್ರೆಡ್ ಡಿ ದಾಲ್ಮಾಸ್' (ಶರತ್ಕಾಲದ ದಮಾಸ್ಕ್ ಪಾಚಿ).
ಪೋರ್ಟ್‌ಲೆಂಡ್‌
ಚೈನಾ ಗುಲಾಬಿಗಳು ಹಾಗೂ ಯುರೋಪ್‌ನ ಗುಲಾಬಿಗಳ ನಡುವಿನ ಸಂಕರೀಕರಣದಿಂದಾಗಿ ಮೈದಳೆದ ಮೊದಲ ಗುಂಪೇ ಪೋರ್ಟ್‌ಲೆಂಡ್‌ ಗುಲಾಬಿಗಳು ಎಂದು ಬಹಳ ಕಾಲದಿಂದ ಭಾವಿಸಲಾಗಿತ್ತು. ಆದರೆ, ಲಯೋನ್ಸ್‌ ವಿಶ್ವವಿದ್ಯಾಲಯದಲ್ಲಿ ಇತ್ತೀಚೆಗೆ ಕೈಗೊಳ್ಳಲಾದ DNA ವಿಶ್ಲೇಷಣೆಯು ಇದನ್ನು ಅಲ್ಲಗಳೆದಿದೆ. ಮೂಲ ಪೋರ್ಟ್‌ಲೆಂಡ್‌ ಗುಲಾಬಿಗಳು ಚೈನಾ ಗುಲಾಬಿಗಳ ವಂಶಾವಳಿಯನ್ನು ಹೊಂದಿಲ್ಲ; ಆದರೆ ಶರತ್ಕಾಲದ ದಮಾಸ್ಕ್‌/ಗ್ಯಾಲಿಕಾ ಗುಲಾಬಿಗಳ ವಂಶ ಪರಂಪರೆಯನ್ನು ಇವು ಪ್ರತಿನಿಧಿಸುತ್ತವೆ ಎಂದು ಸದರಿ ವಿಶ್ಲೇಷಣೆಯು ನಿರೂಪಿಸಿದೆ. 1775ರ ಸುಮಾರಿಗೆ R. ಪೀಸ್ತಾನಾ ಅಥವಾ 'ಸ್ಕಾರ್ಲೆಟ್ ಫೋರ್ ಸೀಸನ್ಸ್‌' ಎಂಬ ಹೆಸರಿನಿಂದ ಜನಜನಿತವಾಗಿದ್ದ ಗುಲಾಬಿಯೊಂದನ್ನು (ಈಗ ಅವು ಕೇವಲ 'ಪೋರ್ಟ್‌ಲೆಂಡ್‌ ಗುಲಾಬಿ' ಎಂದೇ ಪ್ರಸಿದ್ಧ) ಇಟಲಿಯಿಂದ ಸ್ವೀಕರಿಸಿದ ಪೋರ್ಟ್‌ಲೆಂಡ್‌ನ ಡ್ಯೂಕ್‌ನ ಹೆಂಡತಿಯ (ಡಚೆಸ್ ಆಫ್ ಪೋರ್ಟ್‌ಲೆಂಡ್‌) ಹೆಸರನ್ನೇ ಈ ಗುಲಾಬಿಗಳಿಗೆ ಇಡಲಾಗಿದೆ. ಆ ಒಂದು ಗುಲಾಬಿಯಿಂದಲೇ ಪೋರ್ಟ್‌ಲೆಂಡ್‌ ಗುಲಾಬಿಗಳ ಸಂಪೂರ್ಣ ವರ್ಗವನ್ನು ಅಲ್ಲಿಂದ ಅಭಿವೃದ್ಧಿಪಡಿಸಲಾಯಿತು. ಮಿಶ್ರವರ್ಣದ ಯುರೋಪ್‌-ಶೈಲಿಯ ಹೂವುಗಳನ್ನು ಒಳಗೊಂಡ, ಮತ್ತೆ ಮತ್ತೆ ಹೂಬಿಡುವ ಗುಲಾಬಿಗಳ ಮೊದಲ ವರ್ಗಕ್ಕೆ ಸೇರಿರುವ ಈ ಸಸ್ಯಗಳು, ಪುಟ್ಟದಾಗಿರುವ ಮತ್ತು ಪೊದೆಸಸ್ಯದಂತೆ ಇರುವ ಗುಣವನ್ನು ವ್ಯಕ್ತಪಡಿಸುವುದರ ಜೊತೆಗೆ, ಅವುಗಳ ಹೂಗಳ ತೊಟ್ಟುಗಳೂ ಸಹ ಅದಕ್ಕೆ ತಕ್ಕಂತೆಯೇ ಪುಟ್ಟದಾಗಿರುತ್ತವೆ. ಉದಾಹರಣೆ: 'ಜೇಮ್ಸ್ ವೀಚ್', 'ರೋಸ್ ಡಿ ರೆಶ್ಚ್', 'ಕೋಮ್ಟ್‌ ಡಿ ಚೇಂಬೌರ್ಡ್‌'.
ಚೈನಾ
thumb|'ಪಾರ್ಸನ್ಸ್‌ ಪಿಂಕ್‌ ಚೈನಾ' ಅಥವಾ 'ಓಲ್ಡ್‌ ಬುಷ್', "ಸ್ಟಡ್‌ ಚೈನಾ ಗುಲಾಬಿಗಳಲ್ಲಿ" ಒಂದು ರೋಸಾ ಚೈನೆನ್ಸಿಸ್ ನ್ನು ಆಧರಿಸಿರುವ ಚೈನಾ ಗುಲಾಬಿಗಳನ್ನು ಸಾವಿರಾರು ವರ್ಷಗಳಿಂದಲೂ ಪೂರ್ವ ಏಷ್ಯಾದಲ್ಲಿ ಬೆಳೆಯಲಾಗುತ್ತಿತ್ತು. 1700ರ ದಶಕದ ಅಂತ್ಯಭಾಗದಲ್ಲಿ ಅವು ಅಂತಿಮವಾಗಿ ಪಶ್ಚಿಮ ಯುರೋಪ್‌ನ್ನು ತಲುಪಿದವು. ಇಂದಿನ ಮಿಶ್ರತಳಿ ಗುಲಾಬಿಗಳ ಪೈಕಿ ಅನೇಕವುಗಳಿಗೆ ಅವು ಮೂಲಸಸ್ಯಗಳಾಗಿರುವುದಲ್ಲದೇ, ಹೂವಿನ ಸ್ವರೂಪಕ್ಕೆ ಒಂದು ಬದಲಾವಣೆಯನ್ನೂ ತಂದಿವೆ ಎಂದು ಹೇಳಬಹುದು. ಮೇಲೆ ನಮೂದಿಸಲಾದ ಯುರೋಪ್‌ನ ಗುಲಾಬಿ ವರ್ಗಗಳೊಂದಿಗೆ ಹೋಲಿಸಿದಾಗ, ಸಣ್ಣ ರೆಂಬೆಗಳ ಹಾಗೂ ಶೀತಕ್ಕೆ ಹೆಚ್ಚು ಸಂವೇದಿಯಾಗಿರುವ ಪೊದೆಸಸ್ಯಗಳ ಮೇಲಿನ ಕಡಿಮೆ ಪರಿಮಳದ, ಚಿಕ್ಕದಾದ ಹೂಗಳನ್ನು ಚೈನಾದ ಗುಲಾಬಿಗಳು ಹೊಂದಿದ್ದವು. ಇಷ್ಟಾಗಿಯೂ, ಬೇಸಿಗೆಯಾದ್ಯಂತ ಮತ್ತು ಶರತ್ಕಾಲದ ಅಂತ್ಯದವರೆಗೆ ಹೂಬಿಡುತ್ತಲೇ ಇರುವ ವಿಸ್ಮಯಕಾರಕ ಸಾಮರ್ಥ್ಯವನ್ನು ಅವು ಹೊರಹೊಮ್ಮಿಸಿದವು. ತನ್ಮೂಲಕ ಅವುಗಳ ಐರೋಪ್ಯ ಸಹವರ್ತಿಗಳಿಗಿಂತ ಬೇರೆಯದೇ ಆದ ಗುಣವನ್ನು ಪ್ರದರ್ಶಿಸಿದವು ಎಂದು ಹೇಳಬಹುದು. ಇದರಿಂದಾಗಿ, 1800ರ ದಶಕದ ಆರಂಭದಲ್ಲಿ ಸಂಕರೀಕರಣದ ಅಥವಾ ಮಿಶ್ರತಳಿ ಹುಟ್ಟುಹಾಕುವ ಉದ್ದೇಶಗಳಿಗಾಗಿ ಇವುಗಳನ್ನೇ ಹೆಚ್ಚು ಹೆಚ್ಚು ಬಯಸುವ ಪರಿಸ್ಥಿತಿ ನಿರ್ಮಾಣವಾಯಿತು. ಯುರೋಪ್‌ನ ಗುಲಾಬಿಗಳು ಅರಳಿಕೊಂಡ ನಂತರ ಮಸುಕಾಗುವ ಸ್ವಭಾವವನ್ನು ಹೊಂದಿದ್ದವು. ಆದರೆ, ಇದಕ್ಕೆ ವ್ಯತಿರಿಕ್ತವಾಗಿ, ಕಾಲಾನಂತರದಲ್ಲಿ "ಬಿಸಿಲುಗಂದು" ಪ್ರಕ್ರಿಯೆಗೆ ಈಡಾಗುವ ಅಥವಾ ಕಪ್ಪಾಗುವ ಕಡೆಗೆ ಒಲವು ತೋರಿದ್ದರಿಂದಲೂ ಚೈನಾ ಗುಲಾಬಿಗಳ ಹೂವುಗಳು ಗಮನಾರ್ಹವಾಗಿದ್ದವು. ಪ್ರದರ್ಶನ ಭಾಗ್ಯವನ್ನು ಕಾಣುತ್ತಿರುವ ಇಂದಿನ ಗುಲಾಬಿಗಳು ತಮ್ಮ ಸ್ವರೂಪವನ್ನು ಚೈನಾ ಗುಲಾಬಿಗಳ ವಂಶವಾಹಿಗಳಿಂದ ಪಡೆದಿವೆ ಮತ್ತು ಅರಳುವ ಸಮಯದಲ್ಲಿ ಬಿಚ್ಚಿ ಹರಡಿಕೊಳ್ಳುವ ತೆಳುವಾದ ಮೊಗ್ಗುಗಳನ್ನೂ ಸಹ ಚೈನಾ ಗುಲಾಬಿಗಳು ತಂದಿವೆ ಎನ್ನಬಹುದು. ಗ್ರಹಾಂ ಸ್ಟುವರ್ಟ್‌ ಥಾಮಸ್‌ ಪ್ರಕಾರ, ಚೈನಾ ಗುಲಾಬಿಗಳ ವರ್ಗದ ಮೇಲೆಯೇ ಆಧುನಿಕ ಗುಲಾಬಿಗಳು ನಿರ್ಮಾಣಗೊಂಡಿವೆ. ಹದಿನೆಂಟನೇ ಶತಮಾನದ ಅಂತ್ಯದಲ್ಲಿ ಮತ್ತು ಹತ್ತೊಂಬತ್ತನೇ ಶತಮಾನದ ಆರಂಭದಲ್ಲಿ ನಾಲ್ಕು "ಸ್ಟಡ್‌ ಚೈನಾ" ಗುಲಾಬಿಗಳನ್ನು (1792ರಲ್ಲಿ ಬಂದ 'ಸ್ಲೇಟರ್ಸ್ ಕ್ರಿಮ್ಸನ್ ಚೈನಾ', 1793ರಲ್ಲಿ ಬಂದ 'ಪಾರ್ಸನ್ಸ್ ಪಿಂಕ್ ಚೈನಾ', 1809ರಲ್ಲಿ ಬಂದ 'ಹ್ಯೂಮ್ಸ್ ಬ್ಲಷ್ ಟೀ-ಸೆಂಟೆಡ್ ಚೈನಾ' ಮತ್ತು 1824ರಲ್ಲಿ ಬಂದ 'ಪಾರ್ಕ್ಸ್ ಯೆಲ್ಲೋ ಟೀ-ಸೆಂಟೆಡ್ ಚೈನಾ') ಯುರೋಪ್‌ಗೆ ತರಲಾಯಿತು ಎಂಬುದು ಒಂದು ಪರಂಪರಾನುಗತ ಅಭಿಪ್ರಾಯವಾಗಿದೆ. ವಾಸ್ತವವಾಗಿ ಈ ಸಂಖ್ಯೆ ಇನ್ನೂ ಹೆಚ್ಚಿದ್ದು, ಚಹಾ ಗುಲಾಬಿಗಳನ್ನು ಲೆಕ್ಕಕ್ಕೆ ತೆಗೆದುಕೊಳ್ಳದ ಕಡೇಪಕ್ಷ ಐದು ಚೈನಾ ಗುಲಾಬಿಗಳನ್ನು ಆಮದು ಮಾಡಿಕೊಳ್ಳಲಾಗುತ್ತಿತ್ತು. ಇದರಿಂದಾಗಿ ಮತ್ತೆ ಮತ್ತೆ ಹೂಬಿಡುವ ಹಳೆಯ ಉದ್ಯಾನ ಗುಲಾಬಿಗಳ ಮತ್ತು ನಂತರದಲ್ಲಿ ಆಧುನಿಕ ಉದ್ಯಾನದ ಗುಲಾಬಿಗಳ ಮೊದಲ ವರ್ಗಗಳ ಸೃಷ್ಟಿಯಾಯಿತು. ಉದಾಹರಣೆಗಳು: 'ಓಲ್ಡ್‌ ಬ್ರಷ್ ಚೈನಾ', 'ಮ್ಯುಟಾಬಿಲಿಸ್' (ಚಿಟ್ಟೆ ಗುಲಾಬಿ). thumb|left|150px|ಚಹಾ ಗುಲಾಬಿ 'ಶ್ರೀಮತಿ ಡ್ಯುಡ್ಲೆ ಕ್ರಾಸ್' (ಪಾಲ್ 1907)
ಚಹಾ
ಮೂಲ "ಚಹಾ-ಪರಿಮಳದ ಚೈನಾದ ಗುಲಾಬಿಗಳು" (ರೋಸಾ x ಓಡೊರೇಟಾ ) ಪೂರ್ವದೇಶಗಳ ತಳಿಗಳಾಗಿದ್ದು, R. ಚೈನೆನ್ಸಿಸ್ ಮತ್ತು ತಿಳಿ-ಹಳದಿ ಹೂವುಗಳನ್ನು ಹೊಂದಿರುವ ಏಷ್ಯಾದ ಒಂದು ಬೃಹತ್, ಹಬ್ಬುವ ಗುಲಾಬಿ ಜಾತಿಯಾದ R. ಜೈಗ್ಯಾಂಟಿಯಾ ನಡುವಿನ ಸಂಕರಣದ ಫಲವಾಗಿ ರೂಪುಗೊಂಡ ಮಿಶ್ರತಳಿಗಳನ್ನು ಪ್ರತಿನಿಧಿಸುತ್ತವೆ ಎಂದು ನಂಬಲಾಗಿತ್ತು. 1800ರ ದಶಕದ ಆರಂಭದಲ್ಲಿ ಅವುಗಳ ಪರಿಚಯವಾಗುತ್ತಿದ್ದಂತೆಯೇ, ವಿಶೇಷವಾಗಿ ಫ್ರಾನ್ಸ್‌ನಲ್ಲಿನ ತಳಿಗಾರರು ಅವುಗಳೊಂದಿಗಿನ ಕೆಲಸದಲ್ಲಿ ತೊಡಗಿಸಿಕೊಂಡು, ಮೊದಲು ಚೈನಾದ ಗುಲಾಬಿಗಳೊಂದಿಗೆ, ನಂತರ ಬರ್ಬನ್‌ಗಳು ಹಾಗೂ ನಾಯ್ಸೆಟ್‌ಗಳೊಂದಿಗೆ ಅವುಗಳನ್ನು ಸಂಕರೀಕರಿಸಿದರು. ಚಹಾ ಗುಲಾಬಿಗಳು ಪದೇ ಪದೇ ಹೂಬಿಡುವ ಗುಲಾಬಿಗಳಾಗಿದ್ದು, ಚೈನೀಸ್‌ ಕಪ್ಪು ಚಹಾವನ್ನು ನೆನಪಿಗೆ ತರುವ ಪರಿಮಳವನ್ನು ಹೊಂದಿರುವುದರಿಂದ (ಎಲ್ಲ ಸಮಯಗಳಲ್ಲೂ ಇದು ವಾಸ್ತವಿಕ ಸಂಗತಿಯಲ್ಲದಿದ್ದರೂ ಸಹ) ಆ ಹೆಸರನ್ನು ಪಡೆದುಕೊಂಡಿವೆ. ಚಹಾ ಗುಲಾಬಿಗಳ ಬಣ್ಣಗಳ ಶ್ರೇಣಿಯಲ್ಲಿ ಬಿಳಿ, ನಸುಗೆಂಪು ಮತ್ತು (ಈ ಸಮಯದ ನವೀನತೆಯಾದ) ಹಳದಿಯಿಂದ ಕಿತ್ತಳೆಯ ಎಳೆಗೆಂಪು ಬಣ್ಣದವರೆಗಿನ ಬಣ್ಣದ ಛಾಯೆಗಳು ಸೇರಿಕೊಂಡಿವೆ. ಅನೇಕ ತಳಿಗಳ ಒಂದೊಂದು ಹೂವುಗಳೂ ಅರೆ-ಲೋಲಕದಂತಿದ್ದು, ಕೃಶವಾಗಿರುವ ಹೂತೊಟ್ಟುಗಳ ಕಾರಣದಿಂದಾಗಿ ತೂಗಾಡುತ್ತಿರುತ್ತವೆ. "ವಿಶಿಷ್ಟವಾದ" ಚಹಾ ಗುಲಾಬಿಯೊಂದರಲ್ಲಿ, ಮೊನಚಾಗಿರುವ ಮೊಗ್ಗುಗಳು ಉನ್ನತ-ಮಧ್ಯಭಾಗದ ಹೂವುಗಳನ್ನು ಹೊಮ್ಮಿಸುತ್ತವೆ. ಈ ಹೂವುಗಳು ಸುರುಳಿಯಾಕಾರದಲ್ಲಿ ಬಿಚ್ಚಿ ಹರಡಿಕೊಳ್ಳುತ್ತವೆ ಮತ್ತು ದಳಗಳು ಅಂಚಿನ ಭಾಗದಲ್ಲಿ ಹಿಂದಕ್ಕೆ ಸುತ್ತಿಕೊಳ್ಳುತ್ತವೆ. ಇದರಿಂದಾಗಿ ದಳವು ಚೂಪಾದ ತುದಿಯನ್ನು ಹೊಂದಿರುವಂತೆ ಕಾಣುತ್ತದೆ. ಹೀಗಾಗಿ ಚಹಾ ಗುಲಾಬಿಗಳು ಇಂದಿನ "ಶಿಷ್ಟ" ಹೂಬೆಳೆಗಾರರ ಗುಲಾಬಿ ಸ್ವರೂಪದ ಸೃಷ್ಟಿಕರ್ತರಾಗಿವೆ. ಗುಲಾಬಿ ಇತಿಹಾಸಕಾರರಾದ ಬ್ರೆಂಟ್ ಡಿಕರ್‌ಸನ್‌ ಪ್ರಕಾರ, ಚಹಾ ಗುಲಾಬಿಯ ವರ್ಗೀಕರಣವು ಸಸ್ಯಶಾಸ್ತ್ರಕ್ಕೆ ಋಣಿಯಾಗಿರುವಂತೆಯೇ ಮಾರಾಟಗಾರಿಕೆಗೂ ಋಣಿಯಾಗಿದೆ. ಏಕೆಂದರೆ, 19ನೇ ಶತಮಾನದ ಸಸ್ಯತೋಟದ ಮಾರಾಟಗಾರರು ತಮ್ಮ ಏಷ್ಯಾ-ಆಧರಿತ ತಳಿಗಳಲ್ಲಿ ಬಯಸಿದ ಚಹಾ ಹೂವಿನ ಸ್ವರೂಪ ಕಂಡುಬಂದರೆ, ಆ ತಳಿಗೆ "ಚಹಾ ಗುಲಾಬಿಗಳು" ಎಂಬುದಾಗಿಯೂ, ಒಂದು ವೇಳೆ ಕಾಣಬರದಿದ್ದರೆ "ಚೈನಾ ಗುಲಾಬಿಗಳು" ಎಂಬುದಾಗಿಯೂ ಹಣೆಪಟ್ಟಿ ಕಟ್ಟುತ್ತಿದ್ದರು. ಚೈನಾ ಗುಲಾಬಿಗಳಂತೆ ಚಹಾ ಗುಲಾಬಿಗಳೂ ಸಹ ಶೀತದ ಹವಾಗುಣವನ್ನು ಸಹಿಸುವುದಿಲ್ಲ. ಉದಾಹರಣೆಗಳು: 'ಲೇಡಿ ಹಿಲ್ಲಿಂಗ್ಡನ್', 'ಮೆಮಾನ್ ಕೊಶೆಟ್‌'. thumb|125px|right|ಬರ್ಬನ್ ಗುಲಾಬಿ 'ಕ್ಲೈಂಬಿಂಗ್ ಸಾವನಿರ್ ಡಿ ಲಾ ಮ್ಯಾಲ್ಮೇಷನ್‌',(ಬೆಲ್ಯೂಝ್‌ 1843/ಬೆನೆಟ್‌ 1893)
ಬರ್ಬನ್
ಹಿಂದೂ ಮಹಾಸಾಗರದಲ್ಲಿನ ಮಡಗಾಸ್ಕರ್‌ ತೀರಪ್ರದೇಶದ ಆಚೆಗಿರುವ ಲಿಟ್ಲ್‌ ಡಿ ಬರ್ಬನ್‌ನಲ್ಲಿ (ಈಗ ಅದನ್ನು ರೀಯೂನಿಯನ್ ಎಂದು ಕರೆಯಲಾಗುತ್ತದೆ) ಬರ್ಬನ್‌ಗಳು ಸೃಷ್ಟಿಯಾದವು. ಪ್ರಾಯಶಃ ಅವು, ಶರತ್ಕಾಲದ ದಮಾಸ್ಕ್‌ ಹಾಗೂ 'ಹಳೆಯ ನಸುಗೆಂಪು' ಬಣ್ಣದ ಚೈನಾ ಗುಲಾಬಿಗಳ ನಡುವಿನ ಸಂಕರೀಕರಣದ ಫಲವಾಗಿ ರೂಪುಗೊಂಡಿರಬಹುದಾಗಿದೆ. ಈ ಎರಡೂ ಬಗೆಗಳನ್ನೂ ಸದರಿ ದ್ವೀಪದಲ್ಲಿ ಬೇಲಿಯ ಸಾಮಗ್ರಿಗಳಾಗಿ ಸಾಧಾರಣವಾಗಿ ಬಳಸಲಾಗುತ್ತಿತ್ತು. ಬಲವಾಗಿ ಬೆಳೆದಿರುವ, ಆಗಾಗ ಅರೆಯಾಗಿ-ಹಬ್ಬುವ ಪೊದೆಸಸ್ಯಗಳ ಮೇಲೆ ಅವು ಮತ್ತೆ ಮತ್ತೆ ಹೂಬಿಡುವ ಸ್ವಭಾವ ಹೊಂದಿದ್ದು, ಅವುಗಳ ಎಲೆಗೊಂಚಲುಗಳು ಹೊಳಪಿನಿಂದ ಕೂಡಿದ್ದರೆ, ಜಲ್ಲೆಗಳು ನೇರಳೆ ಛಾಯೆಯಲ್ಲಿರುತ್ತವೆ. 1823ರಲ್ಲಿ ಅವು ಫ್ರಾನ್ಸ್‌ನಲ್ಲಿ ಮೊದಲಿಗೆ ಪರಿಚಯಿಸಲ್ಪಟ್ಟವು. ಉದಾಹರಣೆಗಳು: 'ಲೂಯಿಸ್ ಒಡಿಯರ್', 'ಮೇಡಂ. ಪಿಯರೆ ಓಗರ್', 'ಝೆಫಿರೈನ್ ಡ್ರೌಹಿನ್'. thumb|115px|left|ನಾಯ್ಸೆಟ್ ಗುಲಾಬಿ 'ಡೆಸ್ಪ್ರೆಝ್ ಎ ಫ್ಲ್ಯೂರ್ಸ್ ಜೌನ್ಸ್‌' (ಡೆಸ್ಪ್ರೆಝ್ 1830)
ನಾಯ್ಸೆಟ್
ದಕ್ಷಿಣ ಕರೊಲಿನಾದ ಜಾನ್‌ ಚಾಂಪ್ನೀಸ್ ಎಂಬ ಭತ್ತದ ಬೆಳೆಗಾರನೊಬ್ಬನಿಂದ ಬಿತ್ತಲ್ಪಟ್ಟ ಒಂದು ಮಿಶ್ರತಳಿಯ ಮೊಳಕೆ ಸಸಿಯಾಗಿ ಮೊಟ್ಟಮೊದಲ ನಾಯ್ಸೆಟ್‌ ಗುಲಾಬಿಯು ಮೈದಳೆಯಿತು. 'ಪಾರ್ಸನ್ಸ್ ಪಿಂಕ್‌' ಎಂಬ ಚೈನಾ ಗುಲಾಬಿ ಹಾಗೂ ಶರತ್ಕಾಲದಲ್ಲಿ ಹೂಬಿಡುವ ಕಸ್ತೂರಿ ಗುಲಾಬಿ (ರೋಸಾ ಮೊಸ್ಚಾಟಾ ) ಇದರ ಸೃಷ್ಟಿಕರ್ತರಾಗಿದ್ದವು. ಇದರ ಸಂಕರೀಕರಣದ ಫಲವಾಗಿ, ವಸಂತ ಕಾಲದಿಂದ ಶರತ್ಕಾಲದವರೆಗೆ ಚಿಕ್ಕ ಚಿಕ್ಕ ನಸುಗೆಂಪು ಬಣ್ಣದ ಹೂವುಗಳನ್ನು ಒಳಗೊಂಡ ಬೃಹತ್ ಗೊಂಚಲುಗಳನ್ನು ಬಿಡುವ, ಬಲವಾಗಿ ಬೆಳೆದು ಹಬ್ಬುವ ಗುಲಾಬಿಯು ಮೈದಳೆಯಿತು. ತನ್ನ ('ಚಾಂಪ್ನೀಸ್ ಪಿಂಕ್ ಕ್ಲಸ್ಟರ್' ಎಂಬ ಹೆಸರಿನ) ಗುಲಾಬಿಯ ಮೊಳಕೆ ಸಸಿಗಳನ್ನು ಫಿಲಿಪ್ ನಾಯ್ಸೆಟ್‌ ಎಂಬ ತನ್ನ ತೋಟಗಾರಿಕಾ ಸ್ನೇಹಿತನಿಗೆ ಚಾಂಪ್ನೀಸ್ ಕಳಿಸಿದ. ಇದಕ್ಕೆ ಪ್ರತಿಯಾಗಿ ಆ ಸ್ನೇಹಿತ ಪ್ಯಾರಿಸ್‌ನಲ್ಲಿನ ತನ್ನ ಸೋದರ ಲೂಯಿಸ್‌ಗೆ ಗಿಡಗಳನ್ನು ಕಳಿಸಿದ. ಆಗ, 1817ರಲ್ಲಿ ಲೂಯಿಸ್‌ 'ಬ್ಲಷ್ ನಾಯ್ಸೆಟ್‌'ನ್ನು ಪರಿಚಯಿಸಿದ. ಮೊಟ್ಟಮೊದಲ ನಾಯ್ಸೆಟ್‌ಗಳು ಚಿಕ್ಕ-ಹೂವುಗಳನ್ನು ಹೊಂದಿದ್ದು, ಚಳಿಯನ್ನು ಸಮರ್ಥವಾಗಿ ತಡೆದುಕೊಳ್ಳಬಲ್ಲ ಏರುಬಳ್ಳಿಗಳಾಗಿದ್ದವು. ಆದರೆ ನಂತರದಲ್ಲಿ ಚಹಾ ಗುಲಾಬಿಯ ವಂಶವಾಹಿಗಳನ್ನು ಬೆರಕೆ ಮಾಡಿದ ಕಾರಣದಿಂದಾಗಿ, ಚಹಾ-ನಾಯ್ಸೆಟ್‌ ಉಪವರ್ಗವೊಂದು ಸೃಷ್ಟಿಯಾಯಿತು. ಈ ವರ್ಗದ ಸಸ್ಯಗಳಲ್ಲಿ ದೊಡ್ಡದಾದ ಹೂವುಗಳು, ಸಣ್ಣದಾದ ಗೊಂಚಲುಗಳು ಮತ್ತು ಗಣನೀಯ ಪ್ರಮಾಣದಲ್ಲಿ ಇಳಿಕೆಯಾಗಿರುವ ಚಳಿ ಸಹಿಷ್ಣುತೆಯು ಕಂಡುಬಂತು.ಉದಾಹರಣೆಗಳು: 'ಬ್ಲಷ್ ನಾಯ್ಸೆಟ್', 'ಮೇಡಮ್.ಆಲ್‌ಫ್ರೆಡ್ ಕ್ಯಾರೈರೆ' (ನಾಯ್ಸೆಟ್‌), 'ಮರಿಕಲ್ ನೀಲ್' (ಚಹಾ-ನಾಯ್ಸೆಟ್‌).(ನಾಯ್ಸೆಟ್‌ ಗುಲಾಬಿಗಳ ಕುರಿತಾದ ಜರ್ಮನ್ ಲೇಖನಗಳನ್ನು ನೋಡಿ).
ಸಾರ್ವಕಾಲಿಕ ಮಿಶ್ರತಳಿ
thumb|150px|right|ಸಾರ್ವಕಾಲಿಕ ಮಿಶ್ರತಳಿ ಗುಲಾಬಿ 'ಲಾ ರೀನ್' (ಲಾಫೆ 1844) ಸಾರ್ವಕಾಲಿಕ ಮಿಶ್ರತಳಿ (ಹೈಬ್ರೈಡ್ಸ್‌ ರೆಮೊಂಟ್ಯಾಂಟ್ಸ್‌ ನ್ನು 'ಮತ್ತೆ ಅರಳುವ ಮಿಶ್ರತಳಿಗಳು' ಎಂದು ತಪ್ಪಾಗಿ ಭಾಷಾಂತರಿಸಲ್ಪಟ್ಟದ್ದು) ಎಂದು ಕರೆಯಲ್ಪಡುವ, ಗುಲಾಬಿಗಳ ಪ್ರಭಾವೀ ವರ್ಗವೊಂದು ವಿಕ್ಟೋರಿಯಾ ಯುಗದ ಇಂಗ್ಲೆಂಡ್‌ನಲ್ಲಿ 1838ರಲ್ಲಿ ಹೊರಹೊಮ್ಮಿತು. ವರ್ಷದಲ್ಲಿ ಒಂದಕ್ಕಿಂತ ಹೆಚ್ಚುಬಾರಿ ಹೂಬಿಡುವ ಏಷ್ಯಾದ ಗುಲಾಬಿಗಳನ್ನು ಹಳೆಯ ಯುರೋಪಿನ ವಂಶ ಪರಂಪರೆಗಳ ಗುಲಾಬಿಗಳೊಂದಿಗೆ ಯಶಸ್ವಿಯಾಗಿ ವಿಲೀನಗೊಳಿಸಿದ ಫಲವಾಗಿ ರೂಪುಗೊಂಡ ಮೊಟ್ಟಮೊದಲ ಗುಲಾಬಿಗಳಾಗಿದ್ದವು ಅವು.ಮರು-ಅರಳುವಿಕೆಯು ಒಂದು ಗೌಣ ಅಥವಾ ಪ್ರಭಾವಿಯಲ್ಲದ ಸ್ವಭಾವವಾಗಿರುವುದರಿಂದ, ಏಷ್ಯಾ/ಯುರೋಪ್‌ನ ಮಿಶ್ರತಳಿಗಳ (ಚೈನಾ ಗುಲಾಬಿಗಳ ಮಿಶ್ರತಳಿ, ಬರ್ಬನ್‌ ಗುಲಾಬಿಗಳ ಮಿಶ್ರತಳಿ, ನಾಯ್ಸೆಟ್‌ ಗುಲಾಬಿಗಳ ಮಿಶ್ರತಳಿ) ಮೊದಲ ಪೀಳಿಗೆಯು ಹತೋಟಿಗೆ ಸಿಗದೆ ಅಥವಾ ತಮ್ಮ ಪಟ್ಟುಬಿಡದೆ ಒಂದು ಸಲ ಮಾತ್ರವೇ ಹೂಬಿಡುವ ಸ್ವಭಾವವನ್ನು ಹೊಂದಿದ್ದವು. ಆದರೆ ಈ ಗುಲಾಬಿಗಳನ್ನು ಸ್ವತಃ ಅವುಗಳೊಂದಿಗೆ ಅಥವಾ ಚೈನಾ ಗುಲಾಬಿಗಳೊಂದಿಗೆ ಅಥವಾ ಚಹಾ ಗುಲಾಬಿಗಳೊಂದಿಗೆ ಮರು-ಸಂಕರಿಸಿದಾಗ, ಅವುಗಳ ಕೆಲವೊಂದು ಸಂತತಿಯು ಒಂದಕ್ಕಿಂತ ಹೆಚ್ಚು ಬಾರಿ ಹೂಬಿಡುವುದು ಕಂಡುಬಂತು.ಹೀಗಾಗಿ, ಸಾರ್ವಕಾಲಿಕ ಮಿಶ್ರತಳಿಗಳು ಒಂದು ರೀತಿಯ ಕಲಬೆರಕೆಯ ಸ್ವರೂಪವನ್ನು ಹೊಂದಿದ್ದವು. ಹೆಚ್ಚು ವ್ಯಾಪ್ತಿಯ ಬರ್ಬನ್‌ ಗುಲಾಬಿಗಳಿಂದ ಮೊದಲ್ಗೊಂಡು, ಚೈನಾ, ಚಹಾ, ದಮಾಸ್ಕ್‌, ಗ್ಯಾಲಿಕ್‌ ಗುಲಾಬಿಗಳ ಕಲಬೆರಕೆಯೊಂದಿಗೆ ಮತ್ತು ಕಡಿಮೆ ವ್ಯಾಪ್ತಿಯ ನಾಯ್ಸೆಟ್, ಆಲ್ಬಾ ಮತ್ತು ಕಡೆಗೆ ಸೆಂಟಿಫೋಲಿಯಾ ಗುಲಾಬಿಗಳನ್ನು ಸೇರಿಸಿಕೊಂಡು ರೂಪಿಸಿದ ಒಂದು ಅಡಕುಚೀಲದ ವರ್ಗವಾಗಿ ಅದು ರೂಪುಗೊಂಡಿತ್ತು. ಆ ಸಮಯದಲ್ಲಿ, ಉತ್ತರ ಯುರೋಪ್‌ನ ಅತ್ಯಂತ ಜನಪ್ರಿಯ, ಉದ್ಯಾನದ ಮತ್ತು ಹೂತೋಟಗಾರರ ಗುಲಾಬಿಗಳಾಗಿ ಅವು ರೂಪುಗೊಂಡವು. ಏಕೆಂದರೆ, ನವಿರಾದ ಚಹಾ ಗುಲಾಬಿಗಳು ಶೀತದ ಹವಾಮಾನದಲ್ಲಿ ಚೆನ್ನಾಗಿ ಬೆಳೆಯುವುದಿಲ್ಲ ಮತ್ತು ಸಾರ್ವಕಾಲಿಕ ಮಿಶ್ರತಳಿಗಳ ಅತಿ ದೊಡ್ಡದಾದ ಹೂವುಗಳು ಸ್ಪರ್ಧಾತ್ಮಕ ಪ್ರದರ್ಶನಗಳೆಂಬ ಹೊಸ ವಿದ್ಯಮಾನಗಳಿಗೆ ಸೂಕ್ತವಾಗಿ ಹೊಂದಿಕೊಳ್ಳುತ್ತಿದ್ದುದರಿಂದ ಈ ಪರಿಸ್ಥಿತಿ ಕಂಡುಬಂತು.ಸದರಿ ಹೆಸರಿನಲ್ಲಿರುವ "ಸಾರ್ವಕಾಲಿಕ" ಎಂಬ ಪದವೇ ಮತ್ತೆ ಮತ್ತೆ ಹೂಬಿಡುವುದರ ಕುರಿತು ಸುಳಿವುಗಳನ್ನು ನೀಡುತ್ತದೆ. ಆದರೆ ಈ ವರ್ಗದ ಅನೇಕ ಬಗೆಗಳ ಮತ್ತೆ ಮತ್ತೆ ಹೂಬಿಡುವ ಸ್ವಭಾವವು ದುರ್ಬಲವಾಗಿತ್ತು. ಅಂದರೆ, ವಸಂತಕಾಲದಲ್ಲಿ ಮಿತಿಮೀರಿ ಹೂಬಿಡುವುದು, ಇದಾದ ನಂತರ ಬೇಸಿಗೆಯಲ್ಲಿ ಚೆಲ್ಲಾಪಿಲ್ಲಿಯಾಗಿ ಹರಡಿದಂತೆ ಹೂಬಿಡುವುದು ಅಥವಾ ಮುಂದಿನ ವಸಂತಕಾಲದವರೆಗೆ ಹೂವನ್ನೇ ಬಿಡದಿರುವುದು ಇವೇ ಮೊದಲಾದವು ಈ ವರ್ಗದ ಸ್ವಭಾವವಾಗಿತ್ತು. ಸೀಮಿತವಾಗಿದ್ದ ಬಣ್ಣದ ವರ್ಣವ್ಯಾಪ್ತಿಯ (ಬಿಳಿ, ನಸುಗೆಂಪು, ಕೆಂಪು) ಕಾರಣದಿಂದ ಮತ್ತು ವಿಶ್ವಾಸಾರ್ಹವಾದ ಪುನರಾವರ್ತಿತ-ಹೂಬಿಡುವಿಕೆಯು ಇಲ್ಲವಾದ್ದರಿಂದ, ಸಾರ್ವಕಾಲಿಕ ಮಿಶ್ರತಳಿಗಳು ಕೊನೆಗೆ ತಮ್ಮದೇ ಸ್ವಂತದ ಕುಲಕ್ಕೆ ಸೇರಿದ ಮಿಶ್ರತಳಿ ಚಹಾ ಗುಲಾಬಿಗಳಿಂದ ನಿಸ್ತೇಜಗೊಳಿಸಲ್ಪಟ್ಟವು.ಉದಾಹರಣೆಗಳು: 'ಫರ್ಡಿನೆಂಡ್‌ ಪಿಚರ್ಡ್‌', 'ರಿನೈನ್ ಡೆಸ್ ವಯೋಲೆಟ್ಸ್‌', 'ಪಾಲ್ ನೆಯ್ರಾನ್'.
ಕಸ್ತೂರಿ ಮಿಶ್ರತಳಿ
thumb|right|ಮಿಶ್ರ ತಳಿ ಕಸ್ತೂರಿ ಗುಲಾಬಿ 'ಮೂನ್‌ಲೈಟ್‌' (ಪೆಂಬರ್ಟನ್ 1913) 20ನೇ ಶತಮಾನದ ಮೊದಲ ದಶಕಗಳಲ್ಲಿ, ಕಸ್ತೂರಿ ಮಿಶ್ರತಳಿಯ ಗುಂಪನ್ನು ಮೊಟ್ಟಮೊದಲು ರೆ. ಜೋಸೆಫ್ ಪೆಂಬರ್ಟನ್ ಎಂಬ ಓರ್ವ ಬ್ರಿಟಿಷ್‌ ಗುಲಾಬಿ ತೋಟಗಾರ ಅಭಿವೃದ್ಧಿಪಡಿಸಿದರು. 1896ರಲ್ಲಿ ಪೀಟರ್‌ ಲ್ಯಾಂಬರ್ಟ್‌ ಎಂಬುವವರು ಕೈಗೊಂಡಿದ್ದ 'ಅಗ್ಲೈಯಾ' ಎಂಬ ಬೆರಕೆ-ತಳಿಯನ್ನು ಇದು ಆಧರಿಸಿತ್ತು. ಈ ಗುಲಾಬಿಯ ಮೊಳಕೆ ಸಸಿಯಾದ 'ಟ್ರೈಯರ್‌'ನ್ನು ಈ ವರ್ಗದ ಅಡಿಪಾಯ ಎಂದು ಪರಿಗಣಿಸಲಾಗಿದೆ.ಕೆಲವೊಂದು ಸೃಷ್ಟಿಕರ್ತ ಅಥವಾ ಮೂಲ ಸಸ್ಯಗಳು ಅಜ್ಞಾತವಾಗಿರುವುದರಿಂದಾಗಿ, ಈ ವರ್ಗದ ತಳಿಶಾಸ್ತ್ರವು ಒಂದು ರೀತಿಯಲ್ಲಿ ಅಸ್ಪಷ್ಟವಾಗಿದೆ.ಆದರೂ ಸಹ, ರೋಸ್‌ ಮಲ್ಟಿಫ್ಲೋರಾ ವು ಒಂದು ಸೃಷ್ಟಿಕರ್ತ ಸಸ್ಯವಾಗಿ ಗುರುತಿಸಲ್ಪಟ್ಟಿದ್ದು, R. ಮೊಸ್ಚಾಟಾ (ಕಸ್ತೂರಿ ಗುಲಾಬಿ) ಪ್ರಕಾರವು ಆ ಹೆಸರು ಸೂಚಿಸುವ ಪ್ರಮಾಣಕ್ಕಿಂತ ಕಡಿಮೆ ಪ್ರಾಧಾನ್ಯತೆ ಹೊಂದಿದೆ ಎಂದು ಪರಿಗಣಿಸಲಾಗಿದ್ದರೂ ಕೂಡಾ ಇದರ ಪರಂಪರೆಯಲ್ಲೇ ಸೇರಿಕೊಂಡಿದೆ. ಕಸ್ತೂರಿ ಮಿಶ್ರತಳಿಗಳು ರೋಗ-ನಿರೋಧಕತೆಯುಳ್ಳ, ವರ್ಷದಲ್ಲಿ ಒಂದಕ್ಕಿಂತ ಹೆಚ್ಚುಬಾರಿ ಹೂಬಿಡುವ ಮತ್ತು ಗೊಂಚಲಿನಲ್ಲಿ ಹೂಬಿಡುವ ತಳಿಗಳಾಗಿದ್ದು, ಅವುಗಳ ಗುಣವಿಶೇಷವಾದ ಪ್ರಬಲ "ಕಸ್ತೂರಿ" ಪರಿಮಳವನ್ನು ಹೊಂದಿರುತ್ತವೆ. 'ಬಫ್‌ ಬ್ಯೂಟಿ' ಮತ್ತು 'ಪೆನೆಲೋಪ್‌' ಇದರ ಉದಾಹರಣೆಗಳಲ್ಲಿ ಸೇರಿವೆ.
ಬರ್ಮುಡಾದ "ನಿಗೂಢ" ಗುಲಾಬಿಗಳು
ಹಲವಾರು ಡಜನ್‌ಗಳಷ್ಟು "ಗೋಚರಿತ" ಗುಲಾಬಿಗಳ ಒಂದು ಗುಂಪನ್ನು ಬರ್ಮುಡಾದಲ್ಲಿ ಕಡೇಪಕ್ಷ ಒಂದು ಶತಮಾನದಿಂದ ಬೆಳೆಯಲಾಗುತ್ತಿದೆ.ಉಷ್ಣವಲಯ ಮತ್ತು ಅರೆ-ಉಷ್ಣವಲಯದ ಪ್ರಾಂತ್ಯಗಳಲ್ಲಿ ಗುಲಾಬಿಗಳನ್ನು ಬೆಳೆಯುತ್ತಿರುವವರಿಗೆ ಇವು ಗಣನೀಯ ಮೌಲ್ಯ ಮತ್ತು ಪ್ರಯೋಜನವನ್ನು ತಂದುಕೊಟ್ಟಿವೆ. ಏಕೆಂದರೆ, ಹೆಚ್ಚು ಉಷ್ಣಾಂಶವಿರುವ, ಆರ್ದ್ರತೆಯ ಪ್ರದೇಶಗಳಲ್ಲಿನ ಗುಲಾಬಿ ಕೃಷಿಗೆ ಅನಿಷ್ಟದಂತೆ ಬಂದೆರಗಿ, ಬಿಸಿ ಮತ್ತು ಆರ್ದ್ರತೆಯ ಹವಾಮಾನಗಳೆರಡರಲ್ಲೂ ಬೆಳೆಯಬಲ್ಲ ನೆಮಟೋಡ್ ವರ್ಗದ ಹುಳುಗಳು ಒಡ್ಡುವ ಹಾನಿ ಮತ್ತು ಶಿಲೀಂಧ್ರ ರೋಗಗಳೆರಡಕ್ಕೂ ಈ ಗುಲಾಬಿಗಳು ಹೆಚ್ಚು ಪ್ರತಿರೋಧಕತೆಯನ್ನು ಒಡ್ಡುತ್ತವೆ. ಈ ಗುಲಾಬಿಗಳಲ್ಲಿ ಬಹುತೇಕವಾದವು ಭರವಸೆದಾಯಕವಾದ ಹಳೆಯ ಉದ್ಯಾನ ಗುಲಾಬಿ ತಳಿಗಳಾಗಿರುವುದರಿಂದಲೇ ಕೃಷಿ ಚಟುವಟಿಕೆ ಅಥವಾ ನಂತರದಲ್ಲಿನ ಸ್ಪರ್ಧಾತ್ಮಕ ಚಟುವಟಿಕೆಗಳಲ್ಲಿನ ಬಳಕೆಯಿಂದ ಅವುಗಳನ್ನು ಹೊರಗಿಟ್ಟಿಲ್ಲ.ಅವುಗಳ "ಸೂಕ್ತ" ಚರಿತ್ರಾರ್ಹ ಹೆಸರುಗಳು ಕಳೆದುಹೋಗಿರುವುದರಿಂದ ಅವು "ನಿಗೂಢ ಗುಲಾಬಿಗಳು" ಎಂದೇ ಕರೆಯಲ್ಪಟ್ಟಿವೆ. ಪರಂಪರಾನುಗತವಾಗಿ ಬಂದಿರುವ ನಂಬಿಕೆಯು ಸೂಚಿಸುವ ಅಥವಾ ನಿದೇಶಿಸುವ ಪ್ರಕಾರ, ಅವು ಮರು-ಆವಿಷ್ಕರಿಸಲ್ಪಟ್ಟ ಉದ್ಯಾನದ ಮಾಲೀಕನ ಹೆಸರನ್ನೇ ಅವುಗಳಿಗೂ ಇಡಲಾಗಿದೆ.
ರೂಗೋಸಾ ಮಿಶ್ರತಳಿ
thumb|left|ರೂಗೋಸಾ ಗುಲಾಬಿ 'ಬ್ಲಾಂಕ್ ಡಬಲ್ ಡಿ ಕೌಬರ್ಟ್‌' (ಕೊಚೆಟ್‌ 1893) R.ರೂಗೋಸಾ ಜಾತಿಯಿಂದ ಹುಟ್ಟಿರುವ, ಬಲವಾಗಿ ಬೆಳೆದ ಈ ಗುಲಾಬಿಗಳು ಅತೀವ ಪ್ರಮಾಣದ ಸಹಿಷ್ಣುತೆಯೊಂದಿಗೆ ಅದ್ಭುತವಾದ ರೋಗ-ನಿರೋಧಕತೆಯನ್ನು ಹೊಂದಿವೆ.ಈ ಪ್ರಕಾರದ ಬಹುತೇಕ ಗುಲಾಬಿಗಳು ಅತೀವವಾದ ಸುವಾಸನೆಯನ್ನು ಹೊಂದಿದ್ದು, ಪುನರಾವರ್ತಿತ ಹೂವುಗಳನ್ನು ಬಿಡುವ ಸಸ್ಯಗಳಾಗಿವೆ ಮತ್ತು ಅತಿರೇಕವಿಲ್ಲದ ಬಹುದಳಗಳ ಹೂವುಗಳನ್ನು ಹೊಂದಿರುತ್ತವೆ. ಸುಕ್ಕುಗಟ್ಟಿದ ಎಲೆಗಳನ್ನು ಹೊಂದಿರುವುದು ರೂಗೋಸಾ ಮಿಶ್ರತಳಿಯ ಗುಲಾಬಿಯೊಂದರ ನಿರ್ದಿಷ್ಟ ಗುಣಲಕ್ಷಣವಾಗಿದೆ. ಆದರೆ ಕೆಲವೊಂದು ಮಿಶ್ರತಳಿಗಳಲ್ಲಿ ಈ ಗುಣವು ಕಾಣಬರುವುದಿಲ್ಲ.ಈ ಗುಲಾಬಿಗಳು ಆಗಿಂದಾಗ್ಗೆ ಗುಲಾಬಿ ಹಣ್ಣುಗಳನ್ನು ಬಿಡುತ್ತವೆ.ಇದರ ಉದಾಹರಣೆಗಳಲ್ಲಿ 'ಹನ್ಸಾ' ಮತ್ತು 'ರೊಸೇರಯೇ ಡಿ ಐ 'ಹೇ' ಸೇರಿವೆ.
ಇತರೆ
ಗುಲಾಬಿಗಳಲ್ಲಿ (ಸ್ಕಾಟ್ಸ್, ಸ್ವೀಟ್ ಬ್ರೈಯರ್‌ನಂತಹ) ಕೆಲವೊಂದು ಚಿಕ್ಕ ವರ್ಗಗಳೂ ಮತ್ತು ಹಳೆಯ ಗುಲಾಬಿಗಳ (ಐರ್‌ಶೈರ್, ಕ್ಲೈಂಬಿಂಗ್ ಚೈನಾ, ಲೆವಿಗೇಟಾ, ಸೆಂಪರ್‌ವಿರೆನ್ಸ್, ಬೌರ್‌ಸಾಲ್ಟ್‌, ಕ್ಲೈಂಬಿಂಗ್ ಟೀ, ಮತ್ತು ಕ್ಲೈಂಬಿಂಗ್ ಬರ್ಬನ್‌ ಸೇರಿದಂತೆ) ಕೆಲವೊಂದು ಏರುಬಳ್ಳಿಯ ವರ್ಗಗಳೂ ಇವೆ.ಏರುಬಳ್ಳಿ ಮತ್ತು ಪೊದೆಸಸ್ಯದ ಸ್ವರೂಪಗಳೆರಡನ್ನೂ ಹೊಂದಿರುವ ವರ್ಗಗಳನ್ನು ಒಮ್ಮೊಮ್ಮೆ ಒಟ್ಟಿಗೆ ಸೇರಿಸಲಾಗಿದೆ.
ಆಧುನಿಕ ಉದ್ಯಾನ ಗುಲಾಬಿಗಳು
thumb|right|ಪೆಸಿಫಿಕ್ ವಿಶ್ವವಿದ್ಯಾಲಯದಲ್ಲಿನ (ಸಂಯುಕ್ತ ಸಂಸ್ಥಾನಗಳು) ಒಂದು ಆಧುನಿಕ ಉದ್ಯಾನ ಗುಲಾಬಿ. ಅನೇಕ ಆಧುನಿಕ ಗುಲಾಬಿಗಳು ತಮ್ಮ ವಂಶ ಪರಂಪರೆಯಲ್ಲಿ ಹಳೆಯ ಉದ್ಯಾನ ಗುಲಾಬಿಗಳನ್ನು ಹೊಂದಿರುವುದರಿಂದ ಮತ್ತು ಅವುಗಳ ಸ್ವರೂಪವು ಬಹಳಷ್ಟು ಬದಲಾಗುತ್ತಾ ಹೋಗುವುದರಿಂದ, ಆಧುನಿಕ ಗುಲಾಬಿಗಳ ವರ್ಗೀಕರಣವು ಕೊಂಚ ಗೊಂದಲಮಯವಾಗಿ ಕಾಣಿಸಬಹುದು. ಗುಲಾಬಿಗಳ ಬೆಳವಣಿಗೆ ಹಾಗೂ ಹೂಬಿಡುವ ಗುಣಲಕ್ಷಣಗಳ ಆಧಾರದ ಮೇಲೆ ವರ್ಗೀಕರಣಗಳನ್ನು ಕೈಗೊಳ್ಳಬಹುದು. ಉದಾಹರಣೆಗೆ, "ದೊಡ್ಡ-ಹೂವುಗಳ ಪೊದೆಸಸ್ಯ", "ಮತ್ತೆ ಮತ್ತೆ ಹೂಬಿಡುವ, ದೊಡ್ಡ-ಹೂವುಗಳ ಪೊದೆಸಸ್ಯ", "ಗೊಂಚಲು-ಹೂವುಗಳ", "ಹಬ್ಬುವ, ಮತ್ತೆ ಮತ್ತೆ ಹೂಬಿಡುವ" ಅಥವಾ "ವ್ಯಾಪಿಸಿರುವ ಪದೇ ಪದೇ ಹೂಬಿಡದ" ಗುಲಾಬಿಗಳು ಎಂಬುದು ಈ ಗುಣಲಕ್ಷಣಗಳ ಪಟ್ಟಿಗೆ ಸೇರಿತ್ತವೆ. ಆಧುನಿಕ ಉದ್ಯಾನ ಗುಲಾಬಿಗಳ ಅತಿ ಗಮನಾರ್ಹ ಮತ್ತು ಜನಪ್ರಿಯ ವರ್ಗೀಕರಣಗಳಲ್ಲಿ ಈ ಕೆಳಗಿನವು ಸೇರಿಕೊಂಡಿವೆ:
ಮಿಶ್ರತಳಿ ಚಹಾ
thumb|left|180px|ಒಂದು 'ಮೆಮೋರಿಯಂ' ಮಿಶ್ರ ತಳಿ ಚಹಾ ಗುಲಾಬಿ (ವಾನ್ ಅಬ್ರಾಮ್ಸ್‌ 1962) 1800ರ ದಶಕದ ಅಂತ್ಯದಲ್ಲಿ ಚಹಾ ಗುಲಾಬಿಗಳೊಂದಿಗೆ ಸಾರ್ವಕಾಲಿಕ ಮಿಶ್ರತಳಿಗಳನ್ನು ಸಂಕರೀಕರಿಸುವ ಮೂಲಕ, ಆಧುನಿಕ ಗುಲಾಬಿಗಳ ಇತಿಹಾಸವನ್ನಾವರಿಸಿರುವ ಅಚ್ಚುಮೆಚ್ಚಿನ ಗುಲಾಬಿಯಾಗಿರುವ ಮಿಶ್ರತಳಿ ಚಹಾ ಗುಲಾಬಿಗಳು ಪ್ರಾರಂಭದಲ್ಲಿ ಸೃಷ್ಟಿಸಲ್ಪಟ್ಟವು. 1867ರಲ್ಲಿ ಸೃಷ್ಟಿಸಲ್ಪಟ್ಟ 'ಲಾ ಫ್ರಾನ್ಸ್‌' ವರ್ಗವು ಗುಲಾಬಿಗಳ ಒಂದು ಹೊಸ ವರ್ಗದ ಮೊಟ್ಟಮೊದಲ ಸೂಚನೆ ಎಂದು ವಿಶ್ವಾದ್ಯಂತ ಅಂಗೀಕರಿಸಲ್ಪಟ್ಟಿದೆ. ಮಿಶ್ರತಳಿ ಚಹಾ ಗುಲಾಬಿಗಳು ತಮ್ಮ ಎರಡೂ ಮೂಲಸಸ್ಯಗಳ ನಡುವಿನ ಮಧ್ಯದ ಗುಣಲಕ್ಷಣಗಳನ್ನು ಪ್ರದರ್ಶಿಸುತ್ತವೆ. ಅಂದರೆ, ಅವು ಚಹಾ ಗುಲಾಬಿಗಳಿಗಿಂತ ಹೆಚ್ಚು ಸಹಿಷ್ಣುಗಳಾಗಿರುತ್ತವೆ, ಆದರೆ ಸಾರ್ವಕಾಲಿಕ ಮಿಶ್ರತಳಿಗಳಿಗಿಂತ ಕಡಿಮೆ ಸಹಿಷ್ಣುಗಳಾಗಿರುತ್ತವೆ. ಅಷ್ಟೇ ಅಲ್ಲ, ಅವು ಸಾರ್ವಕಾಲಿಕ ಮಿಶ್ರತಳಿಗಳಿಗಿಂತ ಹೆಚ್ಚಿನ ಪ್ರಮಾಣದಲ್ಲಿ ಯಾವಾಗಲೂ ಹೂಬಿಡುತ್ತಿರುತ್ತವೆ, ಆದರೆ ಈ ಪ್ರಮಾಣ ಚಹಾ ಗುಲಾಬಿಗಳಿಗಿಂತ ಕಡಿಮೆಯಿರುತ್ತದೆ. ದೊಡ್ಡದಾದ, ಉನ್ನತ-ಮಧ್ಯಭಾಗದ ಮೊಗ್ಗುಗಳೊಂದಿಗೆ ಹೂವುಗಳು ಚೆನ್ನಾಗಿ-ರೂಪುಗೊಂಡಿದ್ದು, ಹೂಬಿಡುವ ಪ್ರತಿಯೊಂದು ಕಾಂಡದ ತುದಿಯಲ್ಲೂ ಒಂದು ಸುಂದರವಾದ ಹೂವು ವಿಶಿಷ್ಟವಾಗಿ ಸ್ಥಿತವಾಗಿರುತ್ತದೆ. ಬಿಗಿಯಾಗಿ ನೆಟ್ಟಗೆ ನಿಲ್ಲುವ ಈ ಪೊದೆಸಸ್ಯಗಳು ವಿರಳವಾಗಿ ಜೋಡಿಸಲ್ಪಟ್ಟ ಎಲೆಗಳನ್ನು ಹೊಂದಿದ್ದು, ಅದನ್ನೇ ಈಗ ಭೂದೃಶ್ಯದ ತೋಟಗಾರಿಕೆಯಲ್ಲಿ ಒಂದು ಬಾಧ್ಯತೆಯನ್ನಾಗಿ ಕಾಣಲಾಗುತ್ತದೆ. ಮಿಶ್ರತಳಿ ಚಹಾ ಗುಲಾಬಿಗಳು 20ನೇ ಶತಮಾನದ ಉದ್ಯಾನ ಗುಲಾಬಿಗಳ ಅತ್ಯಂತ ಜನಪ್ರಿಯವಾದ ಏಕೈಕ ವರ್ಗವಾಗಿ ರೂಪುಗೊಂಡಿದ್ದವು. ಇಂದು, ಇತರ ಅನೇಕ ಗುಲಾಬಿ ವರ್ಗಗಳಿಗಿಂತ ಈ ವರ್ಗವು ಹೆಚ್ಚಿನ ಪ್ರಮಾಣದಲ್ಲಿ ಉನ್ನತ ನಿರ್ವಹಣೆಯನ್ನು ಅಥವಾ ಪೋಷಣೆಯನ್ನು ಬಯಸುತ್ತವೆ ಎಂಬ ಅವುಗಳ ಖ್ಯಾತಿಯೇ ಅದಕ್ಕೆ ಮುಳುವಾಗಿದೆ. ಹೀಗಾಗಿ, ತೋಟಗಾರರ ವಲಯದಲ್ಲಿ ಮಿಶ್ರತಳಿ ಚಹಾ ಗುಲಾಬಿಯ ಜನಪ್ರಿಯತೆಯು ಕುಸಿದಿದ್ದು, ಭೂದೃಶ್ಯ ತೋಟಗಾರರೂ ಸಹ ಕಡಿಮೆ-ಪೋಷಣೆ ಅಥವಾ ನಿರ್ವಹಣೆಯ "ಭೂದೃಶ್ಯ ತೋಟಗಾರಿಕಾ" ಗುಲಾಬಿಗಳ ಕಡೆಗೇ ಒಲವು ತೋರಿಸುತ್ತಿದ್ದಾರೆ. ಆದಾಗ್ಯೂ, ಮಿಶ್ರತಳಿ ಚಹಾ ಗುಲಾಬಿಯು ಪುಷ್ಪೋದ್ಯಮದ ಶಿಷ್ಟ ಗುಲಾಬಿಯಾಗಿ ಉಳಿದುಕೊಂಡಿದ್ದು, ಔಪಚಾರಿಕ ಸನ್ನಿವೇಶಗಳಲ್ಲಿನ ಸಣ್ಣಪುಟ್ಟ ಉದ್ಯಾನಗಳಲ್ಲಿ ಈಗಲೂ ಅದೇ ಮಾನ್ಯತೆ ಪಡೆದಿದೆ. ಉದಾಹರಣೆಗಳು: 'ಪೀಸ್' (ಹಳದಿ), 'ಮಿಸ್ಟರ್ ಲಿಂಕನ್ (ಕೆಂಪು), 'ಡಬಲ್ ಡಿಲೈಟ್‌' (ದ್ವಿ-ವರ್ಣ ಕೆನೆ ಮತ್ತು ಕೆಂಪು).
ಪರ್ನೇಷಿಯಾನ
thumb|135px|ಪರ್ನೇಷಿಯಾನ ಗುಲಾಬಿ 'ಸೊಲೈಲ್ ದಿ ಓರ್', ಅದರ ವರ್ಗದಲ್ಲೇ ಮೊದಲನೆಯದು (ಪರ್ನೆಟ್ 1900) ಆಸ್ಟ್ರಿಯಾದ ಹಳೆಯ ಸುವಾಸಿತ ಕಾಡುಗುಲಾಬಿಯಿಂದ (ರೋಸಾ ಫೀಟಿಡಾ ) ಪಡೆದ ವಂಶವಾಹಿಗಳನ್ನು, 1990ರಲ್ಲಿ ತಾನು ಪರಿಚಯಿಸಿದ 'ಸೊಲೀಲ್ ಡಿ ಒರ್'ನೊಂದಿಗೆ ಸೇರಿಸಲು ಫ್ರೆಂಚ್‌ ತಳಿಗಾರ ಜೋಸೆಫ್ ಪೆರ್ನೆಟ್-ಡಚರ್ ಮೊಟ್ಟಮೊಡಲ ಬಾರಿಗೆ ಗುಲಾಬಿಗಳ ಮೊದಲ ವರ್ಗವನ್ನು ಹುಟ್ಟುಹಾಕಿದ. ಇದರಿಂದಾಗಿ ಗುಲಾಬಿಗಳಿಗೆ ಸಂಪೂರ್ಣ ಹೊಸತಾದ ವರ್ಣಶ್ರೇಣಿಯೇ ದಕ್ಕಿದಂತಾಯಿತು. ದಟ್ಟ ಹಳದಿ, ಕಿತ್ತಳೆಯ ಎಳೆಗೆಂಪು ಬಣ್ಣ, ತಾಮ್ರ, ಕಿತ್ತಳೆ, ಅಪ್ಪಟ ಕಡುಗೆಂಪು ಬಣ್ಣ, ಹಳದಿ ದ್ವಿವರ್ಣಗಳು, ಲ್ಯಾವೆಂಡರ್, ಬೂದು ಮತ್ತು ಕೊನೆಗೆ ಕಂದು ಬಣ್ಣದ ಛಾಯೆಗಳೂ ಸಹ ಈಗ ಸಾಧ್ಯವಾದವು. ಮೂಲತಃ ಒಂದು ಪ್ರತ್ಯೇಕ ವರ್ಗವಾಗಿ ಪರಿಗಣಿಸಲ್ಪಟ್ಟಿದ್ದ ಪರ್ನೇಷಿಯಾನಗಳು ಅಥವಾ ಫೀಟಿಡಾ ಮಿಶ್ರತಳಿಗಳು, 1930ರಲ್ಲಿ ಮಿಶ್ರತಳಿ ಚಹಾಗಳಲ್ಲಿ ಅಧಿಕೃತವಾಗಿ ವಿಲೀನಗೊಂಡವು. 20ನೇ ಶತಮಾನದಲ್ಲಿ ಕಂಡುಬಂದ ಸ್ಕೈರಾಕೆಟ್‌ ಮಿಶ್ರತಳಿ ಚಹಾ ಗುಲಾಬಿಯ ಜನಪ್ರಿಯತೆಗೆ ಈ ಹೊಸ ವರ್ಣಶ್ರೇಣಿಯು ಹೆಚ್ಚಿನ ಕಾಣಿಕೆಯನ್ನೇ ನೀಡಿದರೂ, ಈ ಬಣ್ಣಗಳು ದುಬಾರಿ ಬೆಲೆಯನ್ನೇ ತೆರಬೇಕಾಗಿ ಬಂತು. ಏಕೆಂದರೆ, ರೋಗದ ಪ್ರಭಾವಕ್ಕೆ ಈಡಾಗುವ, ಪರಿಮಳವಿಲ್ಲದ ಹೂಗಳನ್ನು ಬಿಡುವ ಮತ್ತು ಸಮರುವಿಕೆಯನ್ನು ಸಹಿಸದಿರುವ ಗುಣಲಕ್ಷಣಗಳನ್ನು ತನ್ನ ವಂಶಸ್ಥರಿಗೆ ರೋಸಾ ಫೀಟಿಡಾ ತಳಿಯು ವರ್ಗಾಯಿಸಿತು.
ಪಾಲಿಯಾಂಥಾ
ಈ ಪದವನ್ನು ಗ್ರೀಕ್‌ ಭಾಷೆಯ "ಪಾಲಿ" (ಅನೇಕ) ಮತ್ತು "ಆಂಥಸ್" (ಹೂವು) ಎಂಬ ಪದಗಳಿಂದ ಪಡೆಯಲಾಗಿದ್ದು, "ಅನೇಕ-ಹೂವುಗಳ" ಗುಲಾಬಿಗಳು ಎಂಬುದು ಇದರ ಅಕ್ಷರಶಃ ಅರ್ಥವಾಗಿದೆ. ಪೂರ್ವ ಏಷ್ಯಾದ (ರೋಸಾ ಚೈನೆನ್ಸಿಸ್ ಮತ್ತು R. ಮಲ್ಟಿಫ್ಲೋರಾ ) ಜಾತಿಗಳ ನಡುವೆ ಸಂಕರೀಕರಣ ನಡೆಸಿದಾಗ ಮೂಲತಃ ಮೈದಳೆದ ಪಾಲಿಯಾಂಥಾಗಳು, ಮಿಶ್ರತಳಿ ಚಹಾಗಳ ಜೊತೆಜೊತೆಗೇ 1800ರ ದಶಕದ ಅಂತ್ಯಭಾಗದಲ್ಲಿ ಫ್ರಾನ್ಸ್‌ನಲ್ಲಿ ಮೊದಲು ಕಾಣಿಸಿಕೊಂಡವು. ಮೋಟುಗಾತ್ರದ ಗಿಡಗಳಂತಿದ್ದ ಅವುಗಳಲ್ಲಿ ಕೆಲವು ಒತ್ತೊತ್ತಾಗಿದ್ದರೆ, ಮತ್ತೆ ಕೆಲವು ಹರಡಿಕೊಳ್ಳುವ ಸ್ವಭಾವವನ್ನು ಹೊಂದಿದ್ದು ದೊಡ್ಡದಾದ ಹೂಗೊಂಚಲಿನಲ್ಲಿರುವ ಚಿಕ್ಕ ಚಿಕ್ಕ (ಸರಾಸರಿ 1" ವ್ಯಾಸವನ್ನು ಹೊಂದಿರುವ), ಬಿಳಿ, ನಸುಗೆಂಪು ಹಾಗೂ ಕೆಂಪು ಬಣ್ಣಗಳ ಹೂಗಳನ್ನು ಹೊಮ್ಮಿಸಿದ್ದವು. ಅವು ಹೊಂದಿದ್ದ ಸಮೃದ್ಧಿಯಾಗಿರುವ ಹೂವುಗಳೇ ಅವುಗಳು ಪಡೆದ ಕೀರ್ತಿಗೆ ಸಮರ್ಥನೆಯಾಗಿದ್ದವು. ಆರೋಗ್ಯಕರ ಪಾಲಿಯಾಂಥಾ ಪೊದೆಸಸ್ಯವು ವಸಂತಕಾಲದಿಂದ ಶರತ್ಕಾಲದವರೆಗೂ ಅಕ್ಷರಶಃ ಹೂವುಗಳಿಂದಲೇ ಆವರಿಸಲ್ಪಟ್ಟಿದ್ದು, ಸನಿಹದ ಭೂದೃಶ್ಯದಲ್ಲಿ ವರ್ಣದ ಒಂದು ಅಮೋಘ ಪರಿಣಾಮವನ್ನೇ ಸೃಷ್ಟಿಸುತ್ತದೆ. ಪಾಲಿಯಾಂಥಾ ಗುಲಾಬಿಗಳನ್ನು ಈಗಲೂ ಕಡಿಮೆ-ನಿರ್ವಹಣೆ ಅಥವಾ ಪೋಷಣೆಯ, ರೋಗ-ನಿರೋಧಕತೆಯುಳ್ಳ ಉದ್ಯಾನ ಗುಲಾಬಿಗಳಾಗಿ ಪರಿಗಣಿಸಲಾಗಿದ್ದು ಈ ಕಾರಣದಿಂದಲೇ ಅವು ಜನಪ್ರಿಯತೆಯನ್ನು ಕಾಯ್ದುಕೊಂಡಿವೆ. ಉದಾಹರಣೆಗಳು: "ಸೆಸಿಲಿ ಬ್ರನ್ನೆರ್", "ದಿ ಫೇರಿ", "ರೆಡ್ ಫೇರಿ","ಪಿಂಕ್ ಫೇರಿ".
ಫ್ಲೋರಿಬಂಡ
thumb|right|ರೋಸಾ 'ಬೊರುಸ್ಸಿಯಾ', ಒಂದು ಆಧುನಿಕ ಪುಷ್ಪಗಚ್ಛಿ ಗುಲಾಬಿ ಮಿಶ್ರತಳಿ ಚಹಾಗಳೊಂದಿಗೆ ಪಾಲಿಯಾಂಥಾಗಳನ್ನು ಸಂಕರಿಸುವುದರಲ್ಲಿನ ಮೌಲ್ಯವನ್ನು ಗುಲಾಬಿ ತಳಿಗಾರರು ಬೇಗನೇ ಕಂಡುಕೊಂಡರು. ಏಕೆಂದರೆ ಈ ಪದ್ಧತಿಯಿಂದಾಗಿ ಪಾಲಿಯಾಂಥಾದ ಸಮೃದ್ಧಿ ಹಾಗೂ ಮಿಶ್ರತಳಿ ಚಹಾ ಗುಲಾಬಿಯ ಹೂವುಗಳ ಸೌಂದರ್ಯ ಮತ್ತು ವರ್ಣಶ್ರೇಣಿಯನ್ನೊಳಗೊಂಡ ಗುಲಾಬಿಗಳನ್ನು ಸೃಷ್ಟಿಸಲು ಸಾಧ್ಯವಾಯಿತು. 1909ರಲ್ಲಿ, ಪಾಲಿಯಾಂಥಾ/ಮಿಶ್ರತಳಿ ಚಹಾಗಳ ಮೊಟ್ಟಮೊದಲ ಸಂಕರಿತ ರೂಪವಾದ 'ಗ್ರಸ್ ಆನ್ ಆಚೆನ್' ಸೃಷ್ಟಿಸಲ್ಪಟ್ಟಿತು. ಇದು ತನ್ನೆರಡೂ ಮೂಲಸಸ್ಯಗಳ ನಡುವಿನ, ಮಧ್ಯಮಾರ್ಗದ ಗುಣಲಕ್ಷಣಗಳನ್ನು ಹೊಂದಿತ್ತು. ದೊಡ್ಡದಾದ, ಅತಿ ಸುಂದರಾಕೃತಿಯ ಹೂವುಗಳು ಹಾಗೂ ಮಿಶ್ರತಳಿ-ಚಹಾ ಗುಲಾಬಿಯಂತಹ ಬೆಳವಣಿಗೆಯನ್ನು ಹೊಂದಿರುವುದರಿಂದಾಗಿ, ಪಾಲಿಯಾಂಥಾಗಳು ಹಾಗೂ ಮಿಶ್ರತಳಿ ಚಹಾಗಳಂತಹ ಗುಲಾಬಿಗಳಿಂದ ಈ ಹೊಸ ಗುಲಾಬಿಗಳು ಪ್ರತ್ಯೇಕವಾಗಬೇಕಾಗಿ ಬಂತು. ಹೀಗಾಗಿ, ಲ್ಯಾಟಿನ್‌ ಭಾಷೆಯಲ್ಲಿ "ಅನೇಕ-ಹೂಬಿಡುವ" ಎಂಬ ಅರ್ಥವನ್ನು ನೀಡುವ ಫ್ಲೋರಿಬಂಡ ಎಂಬ ಹೊಸತೊಂದು ವರ್ಗವೇ ಸೃಷ್ಟಿಯಾಯಿತು. ವಿಶಿಷ್ಟ ಮಾದರಿಯ ಫ್ಲೋರಿಬಂಡ ಗುಲಾಬಿಗಳು ಬಳುಕಾಡದ ಪೊದೆಸಸ್ಯಗಳನ್ನು ಒಳಗೊಂಡಿದ್ದು, ಸಾಧಾರಣ ಮಟ್ಟದ ಮಿಶ್ರತಳಿ ಚಹಾಗಿಂತ ಚಿಕ್ಕದಾಗಿ ಮತ್ತು ಪೊದೆಪೊದೆಯಾಗಿ ಬೆಳೆಯುತ್ತದೆ. ಆದರೆ, ಇದು ಸಾಧಾರಣ ಮಟ್ಟದ ಪಾಲಿಯಾಂಥಾಗಿಂತ ಕಡಿಮೆ ಒತ್ತೊತ್ತಾಗಿ ಹಾಗೂ ಒಡ್ಡೊಡ್ಡಾಗಿ ಹರಡಿಕೊಂಡಿರುತ್ತದೆ. ಹೂವುಗಳು ಮಿಶ್ರತಳಿ ಚಹಾಗಳಿಗಿಂತ ಚಿಕ್ಕದಾಗಿದ್ದರೂ, ದೊಡ್ಡದಾದ ಗೊಂಚಲುಗಳಲ್ಲಿ ಸೇರಿಕೊಂಡಿರುತ್ತವೆ. ಹೀಗಾಗಿ ಹೂವಿನ ಅತ್ಯುತ್ತಮವಾದ ಪ್ರಭಾವ ಅಥವಾ ವಾತಾವರಣವನ್ನು ಅವು ಹೂತೋಟದಲ್ಲಿ ಹೊರಹೊಮ್ಮಿಸುತ್ತವೆ. ಎಲ್ಲಾ ಮಿಶ್ರತಳಿ ಚಹಾ ವರ್ಣಗಳಲ್ಲಿ ಕಾಣಿಸಿಕೊಳ್ಳುವ ಫ್ಲೋರಿಬಂಡಗಳು ಮಿಶ್ರತಳಿ ಚಹಾ ಆಕಾರದ ಶಿಷ್ಟ ಹೂವುಗಳನ್ನು ಹೊಮ್ಮಿಸುತ್ತವೆ. ಕೆಲವೊಮ್ಮೆ ಗೊಂಚಲಿನಲ್ಲಿ-ಹೂಬಿಡುವ ತಮ್ಮ ಸ್ವಭಾವದಿಂದಾಗಿ ಅವು ಮಿಶ್ರತಳಿ ಚಹಾಗಳಿಂದಲೂ ಪ್ರತ್ಯೇಕವಾಗಿ ನಿಲ್ಲುತ್ತವೆ. ಇಂದು, ಸಾರ್ವಜನಿಕ ಉದ್ಯಾನವನಗಳು ಹಾಗೂ ಅದೇ ಬಗೆಯ ಜಾಗಗಳಲ್ಲಿನ ಬೃಹತ್ ನೆಡುವಿಕೆ ಕಾರ್ಯಕ್ರಮಗಳಲ್ಲಿ ಅವುಗಳನ್ನು ಈಗಲೂ ಬಳಸಲಾಗುತ್ತಿದೆ. ಉದಾಹರಣೆಗಳು: 'ಡೈಂಟಿ ಮೆಯ್ಡ್‌', 'ಐಸ್‌ಬರ್ಗ್‌', 'ಟಸ್ಕನ್ ಸನ್'.
ಚಿಕಣಿ ಗಾತ್ರದ ತಳಿಗಳು
thumb|upright|ಟೆರಾಕೋಟಾ ಹೂಕುಂಡದಲ್ಲಿರುವ ಮೀಲ್ಯಾಂಡೈನ್ (ಒಂದು ಚಿಕಣಿ ಗಾತ್ರದ ಗುಲಾಬಿ) ಗ್ಯಾಲಿಕಾಗಳು, ಸೆಂಟಿಫೋಲಿಯಾಗಳು ಇವೇ ಮೊದಲಾದ ಹಳೆಯ ಉದ್ಯಾನ ಗುಲಾಬಿಗಳ ಎಲ್ಲಾ ವರ್ಗಗಳೂ ಅನುಗುಣವಾದ ಚಿಕಣಿ ಗಾತ್ರದ ತಳಿಗಳನ್ನು ಹೊಂದಿದ್ದವು. ತಮ್ಮ ವರ್ಗದ ದೊಡ್ಡ ತಳಿಗಳಂತೆಯೇ ಈ ಚಿಕಣಿ ಗಾತ್ರದ ತಳಿಗಳೂ ಸಹ ಒಮ್ಮೆ ಮಾತ್ರ ಹೂಬಿಡುತ್ತಿದ್ದವು. ಪ್ರಮಾಣಬದ್ಧ-ಗಾತ್ರದ ಪ್ರಭೇದಗಳಲ್ಲಿ ನಡೆಯುವಂತೆಯೇ, ಚಿಕಣಿ ಗಾತ್ರದ ಹಳೆಯ ಉದ್ಯಾನ ಗುಲಾಬಿಗಳನ್ನು ಮತ್ತೆ ಮತ್ತೆ ಹೂಬಿಡುವ ಏಷ್ಯಾದ ಜಾತಿಗಳೊಂದಿಗೆ ಸಂಕರೀಕರಿಸಿದ ಫಲವಾಗಿ ಯಾವಾಗಲೂ ಹೂಬಿಡುತ್ತಿರುವ ಚಿಕಣಿ ಗಾತ್ರದ ಗುಲಾಬಿಗಳು ಮೈದಳೆದವು.ಇಂದು, ಸಣ್ಣ ಪುಟ್ಟ ರೆಂಬೆಗಳುಳ್ಳ, ಮತ್ತೆ ಮತ್ತೆ ಹೂಬಿಡುವ ಪೊದೆಸಸ್ಯಗಳಿಂದ ಚಿಕಣಿ ಗಾತ್ರದ ಗುಲಾಬಿಗಳು ಪ್ರತಿನಿಧಿಸಲ್ಪಟ್ಟಿವೆ. ಈ ಪೊದೆಸಸ್ಯಗಳು 6" ರಿಂದ 36"ವರೆಗೆ ಉದ್ದವಾಗಿದ್ದು, ಬಹುತೇಕ ಪ್ರಕಾರಗಳು 12"–24"ನಷ್ಟು ಎತ್ತರದ ಶ್ರೇಣಿಯಲ್ಲಿ ಬರುತ್ತವೆ. ಮಿಶ್ರತಳಿ ಚಹಾ ಗುಲಾಬಿಯ ಎಲ್ಲಾ ಬಣ್ಣಗಳಲ್ಲೂ ಹೂವುಗಳು ಅರಳುತ್ತವೆ. ಅನೇಕ ಪ್ರಭೇದಗಳು ಉನ್ನತ-ಮಧ್ಯಭಾಗದ ಮಿಶ್ರತಳಿ ಚಹಾ ಹೂವಿನ ಶಿಷ್ಟ ಆಕಾರವನ್ನೂ ಅನುಸರಿಸುತ್ತವೆ. ಪುಷ್ಪೋದ್ಯಮವು ಚಿಕಣಿ ಗಾತ್ರದ ಹೂವುಗಳನ್ನು ಮನೆಯ ಗಿಡಗಳ ಸ್ವರೂಪದಲ್ಲಿ ಮಾರುಕಟ್ಟೆಗೆ ಪರಿಚಯಿಸುತ್ತದೆ ಮತ್ತು ಮಾರಾಟ ಮಾಡುತ್ತದೆ. ಆದರೆ, ಈ ಸಸ್ಯಗಳು ಬಹುತೇಕವಾಗಿ ಉಷ್ಣವಲಯದ ಪ್ರದೇಶಗಳಿಗೆ ಸೇರಿದ ಹೊರಾಂಗಣ ಪೊದೆಸಸ್ಯಗಳ ಕುಲದಲ್ಲಿ ಹುಟ್ಟಿವೆ ಎಂಬುದನ್ನು ನೆನಪಿನಲ್ಲಿರಿಸಿಕೊಳ್ಳುವುದು ಮುಖ್ಯ. ಹೀಗಾಗಿ, ಬಹುತೇಕ ಚಿಕಣಿ ಗಾತ್ರದ ಗುಲಾಬಿ ಪ್ರಭೇದಗಳು ಬದುಕುಳಿಯಲು ಶೀತಲ ಜಡಸ್ಥಿತಿಯ ವರ್ಷಾವಧಿಯು ಅಗತ್ಯವಾಗಿರುತ್ತದೆ. (ಉದಾಹರಣೆಗಳು: ಪೆಟೈಟ್ ಡಿ ಹಾಲೆಂಡೆ (ಚಿಕಣಿ ಗಾತ್ರದ ಸೆಂಟಿಫೋಲಿಯಾ, ಒಮ್ಮೆ ಹೂಬಿಡುವುದು), ಕಪ್‌ಕೇಕ್  (ಆಧುನಿಕ ಚಿಕಣಿ ಗಾತ್ರದ ಪ್ರಭೇದ, ಮತ್ತೆ ಮತ್ತೆ ಹೂಬಿಡುವುದು).)
ಏರುವ ಮತ್ತು ಹಬ್ಬುವ ಪ್ರಭೇದಗಳು
thumb|left|ರೋಸಾ 'ಝೆಫಿರೈನ್ ಡ್ರೌಹಿನ್', ಒಂದು ಏರುಬಳ್ಳಿಯ ಬರ್ಬನ್ ಗುಲಾಬಿ (ಬಿಝೊಟ್ 1868) ಚಿಕಣಿ ಗಾತ್ರದ ಗುಲಾಬಿಗಳಲ್ಲಿ ಕಂಡುಬರುವಂತೆ,ಮೇಲೆ ತಿಳಿಸಿದ ಗುಲಾಬಿಗಳ ಹಳೆಯ ಮತ್ತು ಆಧುನಿಕವಾಗಿರುವ ಎಲ್ಲಾ ವರ್ಗಗಳೂ "ಏರುವ" ನಮೂನೆಗಳನ್ನು ಹೊಂದಿದ್ದು, ಸದರಿ ಪೊದೆಸಸ್ಯಗಳ ಜಲ್ಲೆಗಳು ಎಂದಿನ ("ಪೊದೆ") ನಮೂನೆಗಳಿಗಿಂತ ಹೆಚ್ಚು ಉದ್ದವಾಗಿ ಬೆಳೆಯುವುದೇ ಅಲ್ಲದೆ ಹೆಚ್ಚು ಬಾಗುವಿಕೆಯ ಸ್ವಭಾವವನ್ನು ಹೊಂದಿರುತ್ತವೆ. ಹಳೆಯ ಉದ್ಯಾನಗುಲಾಬಿಗಳಲ್ಲಿ, ಇದು ಕೇವಲ ಅನೇಕ ತಳಿಗಳು ಹಾಗೂ ಪ್ರಭೇದಗಳು ತೋರುವ ಸ್ವಾಭಾವಿಕ ಬೆಳವಣಿಗೆಯ ಸ್ವಭಾವವಾಗಿದೆ. ಆದರೂ, ಅನೇಕ ಆಧುನಿಕ ಗುಲಾಬಿಗಳಲ್ಲಿ, ಅನೈಚ್ಛಿಕ ಅಥವಾ ತನ್ನಷ್ಟಕ್ಕೆ ತಾನೇ ಆಗುವ ರೂಪಾಂತರಗಳ ಪರಿಣಾಮವಾಗಿ, ಏರುವ ಪ್ರಭೇದದ ಗುಲಾಬಿಗಳು ಮೈದಳೆಯುತ್ತವೆ. ಉದಾಹರಣೆಗೆ, 'ಕ್ಲೈಂಬಿಂಗ್ ಪೀಸ್‌' ಎಂಬ ಪ್ರಭೇದವು ಒಂದು "ಏರುವ ಮಿಶ್ರತಳಿ ಚಹಾ ಗುಲಾಬಿಯಾಗಿ" ಆಗಿ ಸೂಚಿಸಲ್ಪಟ್ಟಿದೆ. ಏಕೆಂದರೆ, ಅದರ ಕಾಂಡಗಳ ಉದ್ದವಾಗಿರುವ ಮತ್ತು ಬಾಗುವಿಕೆಯ ಸ್ವಭಾವವನ್ನು ಅಂದರೆ, "ಏರುವಿಕೆಯ ಲಕ್ಷಣವನ್ನು" ಹೊರತುಪಡಿಸಿದರೆ, ತಳಿವಿಜ್ಞಾನದ ಪ್ರಕಾರ ಈ ಪ್ರಭೇದವು 'ಪೀಸ್‌' ಮಿಶ್ರತಳಿಯ ಚಹಾ ಗುಲಾಬಿಯ ಎಂದಿನ ಸಾಮಾನ್ಯ ನಮೂನೆಯ ತದ್ರೂಪಿಯಾಗಿದೆ. ಏರುವ ನಮೂನೆಯ ಬಹುತೇಕ ಗುಲಾಬಿಗಳು ಸುಮಾರು 8'–20'ನಷ್ಟು ಎತ್ತರಕ್ಕೆ ಬೆಳೆಯುವುದಲ್ಲದೇ, ಮತ್ತೆ ಮತ್ತೆ ಹೂಬಿಡುವ ಗುಣವನ್ನು ಪ್ರದರ್ಶಿಸುತ್ತವೆ. ಹಬ್ಬುವ ನಮೂನೆಯ ಗುಲಾಬಿಗಳು ತಾಂತ್ರಿಕವಾಗಿ ಬೇರೆಯದೇ ವರ್ಗಕ್ಕೆ ಸೇರಿದ್ದರೂ, ಏರುವ ನಮೂನೆಯ ಗುಲಾಬಿಗಳೊಂದಿಗೆ ಆಗಾಗ ಒಟ್ಟಿಗೆ ಸೇರಿಸಲ್ಪಡುತ್ತವೆ. ಅವು ಕೂಡಾ ಉದ್ದವಾದ, ಬಾಗುವ ಜಲ್ಲೆಗಳನ್ನು ಪ್ರದರ್ಶಿಸಿದರೂ, ನಿಜವಾದ ಏರುವ ನಮೂನೆಗಳಿಂದ ಎರಡು ಬಗೆಗಳಲ್ಲಿ ಪ್ರತ್ಯೇಕಿಸಲ್ಪಡುತ್ತವೆ. ಅವುಗಳೆಂದರೆ, ದೊಡ್ಡದಾಗಿರುವ ಒಟ್ಟಾರೆ ಗಾತ್ರ (20'–30'ಯಷ್ಟು ಎತ್ತರವಾಗಿರುವುದು ಸಾಮಾನ್ಯವಾಗಿದೆ) ಮತ್ತು ಒಂದು ಸಲ ಮಾತ್ರ ಹೂಬಿಡುವ ಸ್ವಭಾವ. ಏರುವ ನಮೂನೆಯ ಗುಲಾಬಿಗಳು ಹಾಗೂ ಹಬ್ಬುವ ನಮೂನೆಯ ಗುಲಾಬಿಗಳೆರಡೂ ಐವಿ, ಕ್ಲೆಮ್ಯಾಟಿಸ್ ಅಥವಾ ವಿಸ್ಟೇರಿಯಾಗಳಂತೆ ನಿಜವಾದ ಬಳ್ಳಿಗಳಲ್ಲ. ಆಧಾರಗಳಿಗೆ ತಾವೇ ಸ್ವತಃ ಅಂಟಿಕೊಂಡು ಬೆಳೆಯುವ ಸಾಮರ್ಥ್ಯವು ಅವಕ್ಕಿರುವುದಿಲ್ಲ. ಆದ್ದರಿಂದ ಬಳ್ಳಿ ಚಪ್ಪರಗಳು ಹಾಗೂ ಲತಾ ಮಂಟಪಗಳ ಮೇಲೆ ಅವು ಹಬ್ಬಲು ಯಾರಾದರೊಬ್ಬರು ಹಬ್ಬಿಸಿ ಕಟ್ಟಬೇಕಾಗಾಗುತ್ತದೆ. ಉದಾಹರಣೆಗಳು: 'ಬ್ಲೇಝ್' (ಮತ್ತೆ ಮತ್ತೆ ಹೂಬಿಡುವ ಏರುವ ಪ್ರಭೇದ), 'ಅಮೆರಿಕನ್ ಪಿಲ್ಲರ್' (ಒಮ್ಮೆ ಮಾತ್ರ ಹೂಬಿಡುವ ಹಬ್ಬುವ ಪ್ರಭೇದ).
ಇಂಗ್ಲಿಷ್ / ಡೇವಿಡ್ ಆಸ್ಟಿನ್
ಗುಲಾಬಿಗಳ ಒಂದು ಪ್ರತ್ಯೇಕ ವರ್ಗ ಎಂಬುದಾಗಿ ಯಾವುದೇ ಅಧಿಕೃತ ಗುಲಾಬಿ ಪ್ರಾಧಿಕಾರದಿಂದ ಅಧಿಕೃತವಾಗಿ ಗುರುತಿಸಲ್ಪಟ್ಟಿಲ್ಲವಾದರೂ, ಗ್ರಾಹಕರು ಮತ್ತು ಚಿಲ್ಲರೆ ವ್ಯಾಪಾರಿಗಳು ಇಂಗ್ಲಿಷ್ (ಇದಕ್ಕೆ ಡೇವಿಡ್ ಆಸ್ಟಿನ್ ಎಂದೂ ಹೆಸರಿದೆ) ಗುಲಾಬಿಗಳಿಗೆ ಈ ರೀತಿಯ ಮೀಸಲು ಸ್ಥಾನವೊಂದನ್ನು ನೀಡುತ್ತಲೇ ಬಂದಿದ್ದಾರೆ.1960ರ ದಶಕದಲ್ಲಿ, ಇಂಗ್ಲೆಂಡ್‌ನ ಶ್ರಾಪ್‌ಷೈರ್ನ ಡೇವಿಡ್ ಆಸ್ಟಿನ್ ಇದರ ಕುರಿತಾದ ಅಭಿವೃದ್ಧಿ ಚಟುವಟಿಕೆಗಳನ್ನು ಪ್ರಾರಂಭಿಸಿದ. ಹಳೆಯ ಉದ್ಯಾನ ಗುಲಾಬಿಗಳನ್ನು ಆಧುನಿಕ ಮಿಶ್ರತಳಿ ಚಹಾ ಗುಲಾಬಿಗಳು ಹಾಗೂ ಫ್ಲೋರಿಬಂಡಗಳ ಜೊತೆ ಸಂಕರೀಕರಿಸುವ ಮೂಲಕ, ಹಳೆಯ ಉದ್ಯಾನ ಗುಲಾಬಿಗಳಲ್ಲಿನ ಆಸಕ್ತಿಯನ್ನು ಪುನರುದ್ದೀಪಿಸಲು ಅವನು ಬಯಸಿದ್ದ. ಶಿಷ್ಟ ಸ್ವರೂಪದ ಗ್ಯಾಲಿಕಾ, ಆಲ್ಬಾ ಮತ್ತು "ದಮಾಸ್ಕ್" ಗುಲಾಬಿಗಳ ಪ್ರೇರಕ ನಮೂನೆಗಳಾಗಿರುವ, ಹಳೆಯ-ಮಾದರಿಯ ಆಕಾರಗಳು ಹಾಗೂ ಪರಿಮಳಗಳೊಂದಿಗಿನ, ಆದರೆ ಮತ್ತೆ ಮತ್ತೆ ಹೂಬಿಡುವ ಗುಣಲಕ್ಷಣಗಳು ಹಾಗೂ ದೊಡ್ಡದಾದ ಆಧುನಿಕ ವರ್ಣಶ್ರೇಣಿಯೊಂದಿಗಿನ ಆಧುನಿಕ ಮಾದರಿಯ ಹೂವುಗಳನ್ನು ಒಳಗೊಂಡಿರುವ ಗುಲಾಬಿಗಳ ಹೊಸ ಗುಂಪೊಂದನ್ನು ಸೃಷ್ಟಿಸುವುದು ಇದರ ಹಿಂದಿನ ಉದ್ದೇಶವಾಗಿತ್ತು. "ಇಂಗ್ಲಿಷ್" ಗುಲಾಬಿಗಳ ಪಂಗಡವನ್ನು ಸೃಷ್ಟಿಸುವ ತನ್ನ ಧ್ಯೇಯದಲ್ಲಿ ಆಸ್ಟಿನ್ ಬಹುತೇಕ ಯಶಸ್ವಿಯಾದ. ಈಗ ಈ ಗುಲಾಬಿಗಳು ನೂರಾರು ಸಂಖ್ಯೆಯ ಪ್ರಭೇದಗಳನ್ನು ಹೊಂದಿದ್ದು, ತೋಟಗಾರಿಕೆಯಲ್ಲಿ ತೊಡಗುವ ಸಾರ್ವಜನಿಕರಿಂದ ಅವುಗಳಿಗೆ ಬೆಚ್ಚನೆಯ ಸ್ವಾಗತ ಸಿಕ್ಕಿರುವುದೇ ಅಲ್ಲದೇ, ಗ್ರಾಹಕರಿಗೂ ಸಹ ಅವು ವ್ಯಾಪಕವಾಗಿ ದೊರೆಯುತ್ತವೆ. ಹೊಸ ಹೊಸ ಪ್ರಭೇದಗಳು ನಿಯಮಿತವಾಗಿ ಬಿಡುಗಡೆಯಾಗುತ್ತಿರುವುದರೊಂದಿಗೆ, ಡೇವಿಡ್ ಆಸ್ಟಿನ್ ಗುಲಾಬಿಗಳು ಚುರುಕಾದ ಬೆಳವಣಿಗೆಯನ್ನು ಕಂಡಿವೆ.ಶಿಷ್ಟ ಸ್ವರೂಪದ ಹಳೆಯ ಉದ್ಯಾನ ಗುಲಾಬಿಗಳ ವಿಶಿಷ್ಟ ಚಳಿ-ಸಹಿಷ್ಣುತೆ ಮತ್ತು ರೋಗ-ನಿರೋಧಕತೆಯು ಈ ಪ್ರಕ್ರಿಯೆಯಲ್ಲಿ ಅತ್ಯಂತ ಹೆಚ್ಚಿನ ರೀತಿಯಲ್ಲಿ ಸಮನ್ವಯತೆಯನ್ನು ಸಾಧಿಸಿದೆ ಎಂಬುದನ್ನು ಇಲ್ಲಿ ಗಮನಿಸಬೇಕು. ಆಧುನಿಕ ಮಿಶ್ರತಳಿ ಚಹಾ ಗುಲಾಬಿಗಳು ಹಾಗೂ ಫ್ಲೋರಿಬಂಡಗಳಿಗೆ ಬಂದೆರಗುವ ಕೆಲವೊಂದು ರೋಗದ ಸಮಸ್ಯೆಗಳಿಗೆ ಇಂಗ್ಲಿಷ್ ಗುಲಾಬಿಗಳು ಈಡಾಗುತ್ತವೆ ಮತ್ತು USDA 5ನೇ ವಲಯದ ಉತ್ತರಲ್ಲಿರುವ ಕೆಲವೊಂದು ಗುಲಾಬಿಗಳು ಸಹಿಷ್ಣುಗಳಲ್ಲ. ಉದಾಹರಣೆಗಳು: 'ಮೇರಿ ರೋಸ್,' 'ಗ್ರಹಾಂ ಥಾಮಸ್', 'ತಮೋರಾ'.
ಕೆನಡಾದ ಸಹಿಷ್ಣು ಗುಲಾಬಿಗಳು
ಕೆನಡಾದಲ್ಲಿನ ಚಳಿಗಾಲದ ತೀವ್ರಸ್ವರೂಪದ ಹವಾಮಾನ ಸ್ಥಿತಿಗತಿಗಳನ್ನು ಗಮನದಲ್ಲಿಟ್ಟುಕೊಂಡು ಈ ಗುಲಾಬಿಗಳನ್ನು ಅಭಿವೃದ್ಧಿಪಡಿಸಲಾಯಿತು. ಮ್ಯಾನಿಟೋಬಾದ ಮಾರ್ಡೆನ್‌ನಲ್ಲಿನ ಮಾರ್ಡೆನ್ ಸಂಶೋಧನಾ ಕೇಂದ್ರದಲ್ಲಿ ಮತ್ತು ಒಟ್ಟಾವಾದಲ್ಲಿನ ಪ್ರಾಯೋಗಿಕ ತೋಟದಲ್ಲಿ (ಮತ್ತು ನಂತರ ಎಲ್' ಅಸಂಪ್ಷನ್ ಕ್ಯೂಬೆಕ್‌ನಲ್ಲಿ) ಈ ಗುಲಾಬಿಗಳನ್ನು ಕೆನಡಾದ ಕೃಷಿ ಇಲಾಖೆಯು ಅಭಿವೃದ್ಧಿಪಡಿಸಿತು. ಈ ಎರಡು ಪ್ರಮುಖ ಕಾರ್ಯಕ್ರಮಗಳನ್ನು ಪಾರ್ಕ್‌ಲೆಂಡ್‌ ಸರಣಿ ಮತ್ತು ಎಕ್ಸ್‌ಪ್ಲೋರರ್ ಸರಣಿ ಎಂದು ಕರೆಯಲಾಗುತ್ತದೆ. ಈ ಕಾರ್ಯಕ್ರಮಗಳು ಈಗ ಸ್ಥಗಿತಗೊಂಡಿವೆಯಾದರೂ, ಉಳಿದಿರುವ ಸಸ್ಯಗಳ ದಾಸ್ತಾನನ್ನು ಕೆನಡಾದ ಕಲಾವಿದರ ಶ್ರೇಣಿಯ ಮೂಲಕ ಖಾಸಗಿ ತಳಿಗಾರರು ಸ್ವಾಧೀನಕ್ಕೆ ತೆಗದುಕೊಂಡಿದ್ದಾರೆ. ಬಹುತೇಕವಾಗಿ ಕೆನಡಾದ ಸ್ಥಳೀಯ ಜಾತಿಗಳು ಮತ್ತು ಹೆಚ್ಚು ನವಿರಾದ ಗುಲಾಬಿಗಳ ಮಿಶ್ರತಳಿಯಿಂದ ಪಡೆಯಲಾಗಿರುವ ಈ ಸಸ್ಯಗಳು ಶೀತದ ಹವಾಮಾನಕ್ಕೆ ಅತೀವವಾದ ಸಹಿಷ್ಣುತೆಯನ್ನು ತೋರಿಸುವುದಲ್ಲದೇ ಕೆಲವೊಂದು ಸಸ್ಯಗಳು -45Cವರೆಗೂ ಚಳಿಯನ್ನು ತಡೆದುಕೊಳ್ಳುತ್ತವೆ. ಉದಾಹರಣೆಗಳಲ್ಲಿ 'ಮಾರ್ಡೆನ್ ಬೆಲ್ಲೆ', 'ವಿನ್ನಿಪೆಗ್ ಪಾರ್ಕ್ಸ್' ಮತ್ತು 'ಕಥ್‌ಬೆರ್ಟ್‌ ಗ್ರಾಂಟ್‌' ಇವೇ ಮೊದಲಾದವುಗಳು ಸೇರಿವೆ. ಕೆನಡಾದ ಇತರ ಗಮನಾರ್ಹ ತಳಿಗಾರರಲ್ಲಿ ಜಾರ್ಜಸ್‌ ಬಗ್ನೆಟ್ ಮತ್ತು ರಾಬರ್ಟ್‌ ಎರ್‌ಸ್ಕೈನ್‌ ಸೇರಿದ್ದಾರೆ.
ಭೂದೃಶ್ಯ ಗುಲಾಬಿಗಳು
thumb|right|200px|ಪೊದೆಸಸ್ಯ ಗುಲಾಬಿಯೊಂದರ ಒಂದು ಉದಾಹರಣೆ. ಇವು ಗುಲಾಬಿಯ ಆಧುನಿಕ ವರ್ಗವಾಗಿದ್ದು, ಮುಖ್ಯವಾಗಿ ಸಾಮೂಹಿಕ ಆಹ್ಲಾದದಾಯಕತೆಯನ್ನು ಬಿಂಬಿಸಲು ಇವನ್ನು ಬೆಳೆಸಲಾಗುತ್ತದೆ. ಒಟ್ಟು ಸಂಗ್ರಹರೂಪವಾಗಿ ಅವುಗಳನ್ನು ಪೊದೆಸಸ್ಯ ಗುಲಾಬಿಗಳೆಂದು ಕರೆಯಲಾಗುತ್ತದೆ.20ನೇ ಶತಮಾನದ ಅಂತ್ಯಭಾಗದಲ್ಲಿ, ಸಾಂಪ್ರದಾಯಿಕ ಮಿಶ್ರತಳಿ ಚಹಾ ಮತ್ತು ಫ್ಲೋರಿಬಂಡ ಗುಲಾಬಿ ಪ್ರಭೇದಗಳು, ತೋಟಗಾರರು ಮತ್ತು ಭೂದೃಶ್ಯ ತೋಟಗಾರರ ಪ್ರೋತ್ಸಾಹವನ್ನು ಕಳೆದುಕೊಳ್ಳಬೇಕಾಗಿ ಬಂತು. ಈ ಪ್ರಭೇದಗಳು ಆಗಾಗ ತೊಂದರೆಗೆ ಒಳಗಾಗುತ್ತಿದ್ದುದು ಹಾಗೂ ಅಸಂಖ್ಯಾತ ಕ್ರಿಮಿಕೀಟಗಳು ಮತ್ತು ರೋಗದ ಸಮಸ್ಯೆಗಳಿಗೆ ಈ ಸಸ್ಯಗಳು ತೀವ್ರವಾಗಿ ಈಡಾಗುತ್ತಿದ್ದುದು ಇದಕ್ಕೆ ಕಾರಣವಾಗಿತ್ತು. ಹೀಗಾಗಿ, "ಭೂದೃಶ್ಯದ" ಗುಲಾಬಿಗಳು ಎಂದು ಕರೆಯಲ್ಪಡುವ ಗುಲಾಬಿಗಳು ಗ್ರಾಹಕರ ಬಯಕೆಯನ್ನು ತಣಿಸುವ ಉದ್ದೇಶದಿಂದಲೇ ಅಭಿವೃದ್ಧಿಗೊಂಡವು. ಉದ್ಯಾನ ಗುಲಾಬಿಯೊಂದಕ್ಕೆ ಇರಬೇಕಾದ ಬಣ್ಣ, ಸ್ವರೂಪ ಮತ್ತು ಪರಿಮಳ ಇವೇ ಮೊದಲಾದ ಅಂಶಗಳೇ ಅಲ್ಲದೇ, ಕಡಿಮೆ ಪೋಷಣೆ-ನಿರ್ವಹಣೆ ಮತ್ತು ಸುಲಭವಾಗಿ ಆರೈಕೆ ಮಾಡಬಹುದಾದ ಅಂಶಗಳೆಲ್ಲವನ್ನೂ ಅವು ಒಳಗೊಂಡಿರುವುದು ಇದಕ್ಕೆ ಕಾರಣ. ಬಹುತೇಕ ಭೂದೃಶ್ಯ ಗುಲಾಬಿಗಳು ಈ ಕೆಳಕಂಡ ಗುಣಲಕ್ಷಣಗಳನ್ನು ಹೊಂದಿವೆ: ಹೊಸ ಭೂದೃಶ್ಯ ಗುಲಾಬಿಗಳ ಪ್ರಭೇದಗಳ ತಳಿ-ಬೆಳೆಸುವಿಕೆಯಲ್ಲಿ ತೊಡಗಿಸಿಕೊಂಡಿರುವ ಪ್ರಮುಖ ಪಕ್ಷಕಾರರೆಂದರೆ: ವೆರ್ನರ್ ನೋಕ್ (ಜರ್ಮನಿ), ಮೆಡಿಲ್ಯಾಂಡ್ ರೋಸಸ್ (ಫ್ರಾನ್ಸ್), ಬೂಟ್‌ ಅಂಡ್ ಕಂ. (ನೆದರ್ಲೆಂಡ್ಸ್‌), ಮತ್ತು ವಿಲಿಯಂ ರ್ಯಾಡ್ಲರ್ (USA). ಕಾರ್ಪೆಟ್‌ ಗುಲಾಬಿಗಳೆಂದೇ ಖ್ಯಾತವಾಗಿರುವ ಫ್ಲವರ್ ಕಾರ್ಪೆಟ್ ಗುಲಾಬಿಗಳು, ಭೂದೃಶ್ಯ ಗುಲಾಬಿಗಳ ಗುಂಪಿನ ಸಂಪೂರ್ಣ ಶ್ರೇಣಿಯನ್ನೇ ಬದಲಿಸಿವೆ. 1990ರಲ್ಲಿ ವೆರ್ನರ್ ನೋಕ್‌ನಿಂದ ಮೊಟ್ಟಮೊದಲ ಬಾರಿಗೆ ಈ ಗುಲಾಬಿಗಳು ಪರಿಚಿತಗೊಂಡಾಗ, ವಿಶ್ವದಲ್ಲಿನ ಅತ್ಯಂತ ಕಠಿಣತಮ ಪರೀಕ್ಷೆಗಳಲ್ಲಿ ಒಂದಾದ, ಜರ್ಮನಿಯಲ್ಲಿನ ಆಲ್‌ ಡ್ಯೂಷ್‌ಲೆಂಡ್ ರೋಸ್‌ ಟೆಸ್ಟರ್ಸ್‌ ಸಂಸ್ಥೆಯಿಂದ ನೀಡಲ್ಪಟ್ಟ ಅತ್ಯುನ್ನತ ಪ್ರಶಸ್ತಿಯನ್ನು ಪಡೆದುಕೊಂಡವು.ಈ ಪರೀಕ್ಷೆಯಲ್ಲಿ ಪಾಲ್ಗೊಂಡಿದ್ದ 43 ಪ್ರಭೇದಗಳ ಪೈಕಿ, ಮತ್ತು ಎಲ್ಲಾ ಪರೀಕ್ಷೆಗಳ ಸರಾಸರಿಯ ಪೈಕಿ, ರೋಗಕ್ಕೆ ಪ್ರತಿರೋಧಕತೆಯನ್ನು ಒಡ್ಡುವುದಕ್ಕೆ ಸಂಬಂಧಿಸಿದಂತೆ ಇದು ಸುಮಾರು 200 ಬಾರಿ ತೀರ್ಮಾನಿಸಲ್ಪಟ್ಟಿದೆ. ಇದು ಸದರಿ ಪರೀಕ್ಷೆಯಲ್ಲಿ ತೇರ್ಗಡೆಗೊಂಡ ಏಕೈಕ ಪ್ರಭೇದವಾಗಿರುವುದಷ್ಟೇ ಅಲ್ಲದೇ, ಆ ಸಮಯದಲ್ಲಿ ಗುಲಾಬಿಯೊಂದಕ್ಕೆ ನೀಡಲಾದ ಅತ್ಯಂತ ಹೆಚ್ಚಿನ ಅಂಕಗಳನ್ನು, ಅಂದರೆ 100ರ ಪೈಕಿ 85.5 ಅಂಕಗಳನ್ನು ಪಡೆದುಕೊಂಡಿದೆ. ರೋಗ ನಿರೋಧಕತೆಗೆ ಸಂಬಂಧಿಸಿ 20 ಅಂಕಗಳ ಪೈಕಿ 18.3 ಅಂಕಗಳನ್ನು ಪಡೆದುಕೊಂಡಿದೆ. ಈ ಗುಲಾಬಿಗಳು ಜಾಗತಿಕವಾಗಿ ಲಭ್ಯವಿದ್ದು, ಇದುವರೆಗೂ ಹುಟ್ಟುಹಾಕಲಾದ ಭೂದೃಶ್ಯ ಗುಲಾಬಿ ಗುಂಪುಗಳ ಪೈಕಿ ಅತ್ಯುತ್ತಮವೆನಿಸಿಕೊಂಡಿವೆ.